Ostali sportovi - Streljaštvo: Dočekane reprezentativke Srbije sa medaljama sa Šampionata Evrope\nSrpske reprezentativke, koje su na Šampionatu Evrope u finskom mestu Vierumaki osvojile četiri medalje, zlatnu, srebrnu i dve bronzane i jednu olimpijsku vizu za London, na aerodromu u Beogradu, dočekao je predsednik Streljačkog saveza Srbije Obrad Stevanović, generalni sekretar Nenad Petković, samostalni stručni saradnik Bojana Pejović, treneri klubova Partizan, Bor 030, Crvena zvezda … članovi porodice, veliki broj strelaca i prijatelja streljačkog sporta.\nŠampionaka Evrope drugi put posle Merakera 2010. postala je Bobana Veličković vazdušnim pištoljem i osvojila je i olimpijsku vizu, a sa Jasnom Šekarić i Zoranom Arunović bila je članica reprezentacije Srbije koja je osvojila bronzu. Andrea Arsović, reprezentativka Partizana osvojila je pojednačnu bronzu vazdušnom puškom, a sa Ivanom Maksimović i Draganom Todorović i ekipno srebro.\n– „Srpsko streljaštvo je još jednom pokazalo vrednost. Čestitam svim takmičarima, njihovim trenerima kao i stručnom štabu reprezentacije na ovom velikom uspehu. Posebnu vrednost ovi trofeji imaju jer su u reprezentacijama bili i predstavnici nove, mlade generacije našeg streljačkog sporta“\n– naglasio je predsednik SS Srbije Obrad Stevanović.\nBobana Veličković, koju je dočekala porodica i njen trener u Boru 030 Boban Marković, osvojila je drugu evropsku titulu u karijeri:\n– „Jedan san, a to je da odem na olimpijske igre, sam ispunila. Ne opterećujem se medaljom u Londonu, trudiću se da postignem dobar rezultat a za šta će on biti dovaljan, ne zavisi samo od mene već i od rivalki\n– rekala je Bobana Veličković.\nAndrea Arsović je u fantastičnom finalu sa šestog mesta došla do bronze. U Merakeru 2010. bila je šampionka Evrope:\n– „Meni je bilo lakše, nisam morala da „jurim“ olimpijsku vizu. Sada nas čeka mnogo rada. Radovala sam se i ekipnoj medalji, prvoj posle 16 godina za žensku reprezentaciju vazdušnom puškom“.\nAndrija Zlatić je u Finskoj osvajio visoko peto mesto u finalu vazdušnim pištoljem, a muška reprezentacija ovim oružjem, u kojoj su bili Damir Mikec i Dimitrije Grgiće je šesta. Juniori puškom Igor Čotra, Stefan Aleksandrovski i Gabriel Dautović su peti i izgubili su medalju zbog manje centara sa istim rezultatom kao osvajači bronze.\nOsmo mesto zauzela je i muška seniorska reprezentacija vazdušnom puškom u kojoj su gađali Stevan Pletikosić, Nemanja Mirosavljev i Milutin Stefanović. Oborena su i dva državna rekorda – seniorska ženska i juniorska muška reprezentacija vazdušnom puškom.\nU bilansu medalja Srbija je osma nacija od 16 koje su osvajale trofeje (gađala su 594 strelca iz zemalja) sa četiri odličja (1 – 1 – 2). Rusija sa 22 trofeja (7 – 8 – 9) je nausupešnija, ispred Ukrajine 20 (5 – 6 – 9) i Finske 8 (5 – 2 – 1).\nSrpski strelci su olimpijske kvalifikacije završili sa osam viza za London. Osvojili su ih puškom Ivana Maksimović, Andrea Arsović i Nemanja Mirosavljev i pištoljem Zorana Arunović, Bobana Veličković, Damir Mikec, Andrija Zlatić i Dimitrije Grgić.


Međunarodni aerodrom Sarajevo i Granična policija nastavljaju uspješnu saradnju - Privredna štampa\nRukovodstvo Međunarodnog aerodroma Sarajevo sastalo se juče sa rukovodstvom Granične policije BiH.\nSuradnja između MAS-a i Granične policije BiH ocijenjena je izuzetno uspješnom.\nNa sastanku je bilo riječi o predstojećoj ljetnoj sezoni, najfrekventnijem periodu godine, kada se redovno obaraju rekordi po broju putnika, a što usložnjava zahtjeve u kadrovskom smislu kako Granične policije BiH, tako i Međunarodnog aerodroma Sarajevo. Rukovodstva su se složila da upravo zahvaljujući izuzetnom radnom angažmanu zaposlenika aerodroma i Granične policije BiH, rekordna ljetna sezona 2017. godine je prošla bez bilo kakvih problema i prevelikih gužvi.\nU kontekstu modernizacije i dogradnje Terminala B, evidentno je da se radi o izuzetno kompleksnom i izazovnom projektu, s obzirom na to da Međunarodni aerodrom Sarajevo nema zamjenskih kapaciteta, posebno uzimajući u obzir da izvođenje radova na proširenju pristanišne zgrade ne smije utjecati na redovno obavljanje avio-operacija, odnosno da nema kašnjenja ili eventualnih prekida u radu.\nDirektor Granične policije BiH opredijeljen je za maksimalan doprinos i podršku zbog povećanja frekvencije letova i putnika na sarajevskom aerodromu, širenjem kapaciteta i angažiranjem većeg broja izvršitelja u JGP Aerodrom Sarajevo.\nSastanku su u ime Granične policije BiH, osim direktora Zorana Galića, prisustvovali još i načelnik Terenskog ureda za aerodrome Fahrudin Ibrić, načelnik Ureda za profesionalne standarde i unutarnju kontrolu Vladimir Popović i načelnik Uprave za operacije Predrag Radojčić.\nGranična policijaMeđunarodni aerodrom Sarajevosaradnja\nZapošljavanje u prošloj godini u FBIH\nU Izvještaju o radu Federalnog zavoda za zapošljavanje u 2015. godini, kojeg je usvojila Vlada FBiH, ističe se da…


Postignut konsenzus: Traži se lokdaun - BIGportal.ba\n3 Marta, 2021 3 Marta, 2021 03766\nMinistarka zdravlja Crne Gore Jelena Borovinić Bojović izjavila je da ona i stručni tim Instituta za javno zdravlje (IZJ) zagovaraju uvođenje lokdauna.\nPrema njenim rečima, o tome će narednih dana konačnu odluku doneti vladin savet.\nBorovinić Borović je za Dan rekla da u ovom trenutku ima konsenzus sa stručnjacima IJZ da bi najbolje rešenje bilo uvođenje lokdauna na odredjeni vremenski period, imajući u vidu više faktora, prenosi portal RTCG.\nNa pitanje šta podrazumijeva lokdaun koji zagovara sa stručnjacima IJZ, ministarka je odgovorila da je to uvodjenje najstrožih kontrola prilikom ulaska u državu.\n“Što se granice tiče, to podrazumijeva uvodjenje stroge kontrole, uz upućivanje u samoizolaciju, osim putnika koji prilikom ulaska imaju negativan PCR test ili brzi antigenski test, ne stariji od 48 sati ili pozitivni serološki nalaz na antitela IGG, koji nije stariji od mesec dana, dakle da imaju potvrdu da su preležali virus ili dokaz da su vakcinisani. Samo uz to bi moglo da se udje u zemlju bez upućivanja u samoizolaciju”, rekla je Borovinić Bojović.\nPodsetimo, predsednik Crne Gore Milo Đukanović obratio se juče javnosti i u toj poruci zatražio od nadležnih institucija da donesu odluku da se zatvore granice Crne Gore.


Piše se uveliko da vlada sve primetnija netpreljivost u ekipi zbog njegove želje da ode, odnosno "nepristajanja da kaže - ostaje li ili prelazi negde", ali po Kumanu je sve "med i mleko".\nIstina, Argentinac je sinoć oborio rekord legendarnog Brazilca Pelea, star 46 godina, po ukupnom broju golova postignutih za jedan klub (u pobedi protiv Valjadolida (3:0) postigao 644. pogodak u dresu Barselone), pa je holandski stručnjak mogao nešto "opuštenije" da priča o prvoj zvezdi kluba:\n- Često me pitaju o potencijalnom Mesijevom odlasku iz Barselone, a ja uvek govorim da je on srećan ovde. Mesi je veoma važan igrač za nas i za našu kreativnost. Možete da vidite da su oko njega dobri igrači, izjavio je Kuman prenosi portal "Goal.com".\nLionel Mesi je prošlog leta želeo da napusti Barselonu nakon loših partija u finišu Lige šampiona i razočaranja.\nMeđutim, argentinski fudbaler je rešio da ostane još neko vreme u klubu, ali je i pored Kumanovih reči velika prilika da će Lionel Mesi ubrzo napustiti Barselonu.


Putevi Srbije: Magla i radovi na putu\nIzvor: Radio Televizija Vojvodine, 20.Okt.2020, 08:10\nNa auto-putu E-763, na deonici Surčin-Obrenovac, zbog pojave magle smanjena vidljivost na 100 metara.\nUčesnici u saobraćaju trebalo bi da voze pažljivo i da prilagode brzinu kretanja uslovima na putu.\nNa obilaznici oko Beograda, na deonici tunel Straževica - petlja "Orlovača" saobraćaj se odvija usporeno.\nNa auto-put E-75, na petlji "Aleksinac" od danas traju radovi na rekonstrukciji kolovoza, a u toku izvođenja radova petlja "Aleksinac" će biti zatvorena za saobraćaj - uključenje i isključenje sa auto-puta.\nAlternativni putni pravac je petlja "Aleksinački rudnici".\nNa auto-putu E-75, petlja "Umčari", zbog produžetka radova na nadvožnjaku, zatvoreno je uključenje...\nNa graničnim prelazima Horgoš i Batrovci na izlazu iz zemlje zadržavanje za teretna motorna vozila je 120 minuta, dok se na graničnim prelazima Šid i Bačka Palanka, takođe, na izlazak iz zemlje čeka 180 minuta, saopšteno je iz JP "Putevi Srbije"...Prema informacijama Uprave granične policije...


DAČIĆ: Put ka EU uz negovanje odnosa s Rusijom\nDAČIĆ: Put ka EU uz negovanje odnosa s Rusijom\nPredsednik tehničke vlade Ivica Dačić izjavio je danas da su nacionalni i državne prioriteti Srbije put ka EU uz istovremeno negovanje dobrih odnosa sa tradicionalnim prijateljima i da će stav o krizi u Ukrajini morati da sadrži te dve pretpostavke.\n„Želimo da nastavimo put ka EU a to znači da postoji obaveza određenog usaglašavanja i pridruživanja Srbije sa stavovima EU kada je reč o zajedničkoj spoljnjoj politici, ali sa druge strane to znači da Srbija svakako ne može da ugrozi svoje nacionalne i državne interese, već mora da i dalje razvija prijateljske odnose sa Rusijom koja podržava Srbiju u UN kada je u pitanju Kosova i Metohije“, rekao je Dačić novinarima.\nOn je rekao da je „Pandorina kutija otvorena proglašenjem i priznavanjem nezavisnosti Kosova i pitanje je da li će ona biti uopšte zatvorena“.\n„Mislim da su komparacije vezane za Krim i Kosovo, u smislu opravdavanja nezvisnosti Kosova pogrešne i plod opravdavanja nepravedne politike međunarodne zajednice prema Srbiji, koja je napravila nepravdu Srbiji i ne treba sada da traži način da obrazlaže, i da u isto vreme to pravo ne prizna i Rusiji“, rekao je Dačić na otvaranju fabrike italijanske kompanije „Aunde“ u Jagodini.\nPodsećajući da Srbija nije članica EU već je u procesu pridruživanja Uniji, on je rekao „da ne postoji obaveza da mi to prihvatimo, već postoji potreba za usaglašavanjem te politike“.\nDačić je najavio da će o tome biti reči i narednih dana u Briselu, gde će u ponedeljak biti nastavljen dijalog s Prištinom.\nDačić je najavio da u Brisel sutra putuje s prvim potpredsednikom Vlade Srbije Aleksandrom Vučićem i da sastanak s visokom predstavnicom EU Ketrin Ešton i Hašimom Tačijem počinje oko 15 sati u ponedeljak.\n„Biće otvorene mnoge teme koje se tiču dijaloga, očekuju nas teški razgovori koji se tiču onoga što nismo uspeli do sada da dogovorimo i implementramo od onoga što smo dogovorili kada je reč o Kosovu, dodao je Dačić.\nNa Kosovu počinju pripreme za parlamentarne izbore, što je za nas veoma bitno pitanje – ko ima pravo glasa, pitanje koliko će Srbi imati poslanika u budućoj Skupštini Kosova, pitanje zastupljenosti Srba u organima vlasti Kosova, pravosuđe, konstitiuisanje Zajednica srpskih opština i još dosta toga o čemu će se razgovarati, objasnio je Dačić.\nBONE: BIĆE TEŠKO DA SRBIJA OSTANE NEUTRALNA PO PITANjU KRIMA\nDirektor fondacije „Konrad Adenauer“ Henri Bone izjavio je u subotu da u Evropi postoji razumevanje za delikatnu situaciju u kojoj se Srbija nalazi povodom krize na Krimu, ali da će biti teško da i u budućnosti ostane neutralna.\n„Razumemo situaciju u ovom momentu, jer je Srbija zavisna od ruskih investicija, ali u isto vreme gleda ka Evropi i evropskim integracijama. Ova situacija pokazuje koliko će u budućnosti biti teško za srpsku vladu da ostane neutralna“, rekao je Bone novinarima u Beogradu.\nOn je naveo da će očekivanja Brisela prema Srbiji sve više rasti, kako se bude približavala EU.\n„Mislim da će od Beograda sve više očekivati da ima isti pogled na spoljnu politiku kao ostatak zemalja EU i što se više bude približavala Uniji moraće da sarađuje sa zemljama članicama i deli njihovo mišljenje i vrednosti“, rekao je Bone.\nKomentarišući anketu nemačkog lista „Špigl“, po kojoj većina Nemaca, kao i kancelarka Angela Merkel, nema ništa protiv da nemačke firme sarađuju sa ruskim, Bone kaže da je to jedan od pokazatelja da nemački narod nije zainteresovan za produbljivanje konflikta, već da žele da se pronađe rešenje.\n„Nemački narod zna šta se može desiti ako se uvedu ekonomske sankcije i kako mogu da utiču ne samo na rusku, već i na nemačku ekonomiju, pogotovo ako imamo u vidu gas i energija koju Nemačka dobija iz Rusije“, rekao je Bone.\nOn je naveo da Nemci ne razumeju zašto je Rusija pripojila Krim, iako postoji istorijska povezanost, i da smatraju da je važno da se pronađe mirno rešenje.


Radionica za mlade „Volonterizam na EU nivou“ | Radio Jadran\nPočetna Društvo Radionica za mlade „Volonterizam na EU nivou“\nRadionica za mlade „Volonterizam na EU nivou“\nSekretarijat za kulturu i obrazovanje poziva mlade sa područja opštine Herceg Novi da prisustvuju radionici „Volonterizam na EU nivou“, koja će biti organizovana u okviru Lokalnog akcionog plana za mlade i dio je projekta Evropskа omladinskа karticа (EYCA).\nPredavačica će biti PR & Event manadžerka u EU Info centru Ana Popović, koja ima veliko iskustvo u radu sa civilnim sektorom i mladima, a prije svega na polju afirmacije volonterizma i programa mobilnosti za mlade.\nSvi učesnici dobiće lokalne EYCA kartice, sa kojima mogu ostvariti 270 popusta u Crnoj Gori i više od 70.000 popusta širom Evrope.\nProjekat „Evropska omladinska kartica“ realizuju u partnerstvu Nevladina organizacija Centar za omladinsku edukaciju i Uprava za sport i mlade Crne Gore, a uz podršku i aktivno učešće Opštine Herceg Novi koja je obezbijedila nabavku besplatnih EYCA kartica i realizaciju programa neformalne edukacije na području grada.\nPrethodni članakSpriječen krivolov kod Veriga, prekršilac novčano kažnjen\nSledeći članakTreću dozu vakcine u Crnoj Gori primilo više od 600 građana


BEOGRADSKI SAJAM KNJIGA OD 23.OKTOBRA - KULTIM - književnost, poezija, stvaralaštvo, kultura\nBEOGRADSKI SAJAM KNJIGA OD 23.OKTOBRA\n28 septembra, 2011\nNajveća i najvažnija kulturna manifestacija u Beogradu, 56. međunarodni sajam knjiga biće otvoren u nedelju, 23. oktobra i trajaće do 30 oktobra, saopštio je danas predsednik Organizacionog odbora Željko Ožegović.\nNa prvoj konferenciji za medije u Skupštini grada, Ožegović je istakao da će počasni gost ove godine biti portugalski jezik koji će, pod motom „Jedan jezik – puno kultura“, zastupati osam luzofonskih zemalja (u kojima se govori portugalski) Angola, Brazil, Gvineja Bisao, Zelenortska Ostrva, Mozambik, Portugal, Sao Tome i Principe i Istočni Timor.\nZa sajam 2012. počasni gost će biti Mađarska kojoj će na kraju ovogodišnjeg sajma biti predata „štafeta“ u vidu „Otvorene knjige“.\nNa ovogodišnjem sajmu, čiji je slogan „Knjige spajaju ljude“, nastupiće, na površini od 30.091 metar kvadratni, više od 800 izdavača iz zemlje i inostranstva, od kojih su 450 domaći i izložiće isključivo svoje knjige.\nPrema rečima Ožegovića, radno vreme sajma je produženo i biće od 10 do 21 sat, a cene ulaznica su ostale iste kao prethodne dve godine – 250 dinara za pojedince, 150 dinara za grupne posete i 100 dinara na dan otvaranja sajma kada se vrata sajamskih hala otvaraju u 15 sati, dok će ceremonija otvaranja početi u 18 sati, a štandovi će moći da se razgledaju do 21 sat.\nOrganizatori sajma su, kao i ranije, odredili Školski dan (27. oktobra) i dva (25. i 26. oktobar) za porodične kada za jednstvenu cenu od 600 dinara mogu da uđu roditelji sa decom.\nSajam će, prema tradiciji, dodeliti i tri nagrade: izdavač godine, izdavački poduhvat godine i dečja knjiga, ali ovoga puta su svi domaći izdavači “ u igri“.\nAmbasadori Brazila i Portugala, kao i savetnik ambasade Angole, bili su jedinstveni u izražavanju zadovoljstva što su njihove zemlje ove godine, zajedno sa ostalim luzofonskim, počasni gosti i najavili su da će dovesti 20 značajnih pisaca s portugalskog govornog područja čija su dela prevedena na srpski jezik.\nOn su istakli da je tokom protekle godine prevedeno 40 novih naslova sa portugalskog na srpski jezik i da će domaćim čitaocima biit pružena prilika da steknu potpuniju sliku o razlicitim kulturama sa svih kontinenata koje povezuje isti jezik.\nUrednik pratećih programa Sajma prof. dr Vladislava Gordić Petković najavila je bogat program koji će se, kao i prethodne dve goidne, održavati u specijalno uređenim salama u Hali 2 .\nOna je istakla da je posebna pažnja posvećena literaturi na porugalskom jeziku, kao i jubeleju pola veka otkako je Ivo Andrić dobio Nobelovu nagradu, o čemu je priprmeljena izlozba koja će imati centrelano mesto u Hali jedan.\nVeć poznate i popularne programe: ćaskaonica, agora, strip radionice, poezija i okruženje dopuniće ove godine tri sajamske konferencije na kojima su učešće potvrdili domaći i strani stručnjaci za pojedine oblasti, kao i mnogobrojni pisci.\nPrema rečima Gordić-Petković, prvi skup posvećen postkolonijalnim studijama trajaće dva dana i u njegoovm radu će učestvovati 25 domaćih i stranih naučnika, a njihova saopštenja će ubrzo nakan sajma biti publikovana u elektronskoj formi.\nJedna konferencija biće posvećena novim tehnologijama a treća će se baviti prenošenjem Andrićeve proze na film i televiziju.\nUobičajeni forumi sajma baviće se ove godine temama sufinansiranje izdavaštva:pomoć ili obmana, biblioteke budućnosti i pravopis i pismenost…\nUrednica je najavila i sedmi godišnji susret bibliotekara na temu „Novi zakon o obaveznom primerku publikacije“, a posetioci će imati priliku da razgledaju više izložbi posvećenih piscima čiji se jubileji obeležavaja, kao što su Branko Miljković, Sava Tekelija, Česlav Miloš, Borislav Pekić.\nGordić Petković je istakla da nisu zaobiđene ni zadužbine i fondacije, kao i organizacije prevodilaca, jer svi su u funkciji građenja mostova putem knjiga.\nMarijan Marinković, urednik sajta Sajma knjiga, preporučio je izlagačima, posetiocima i novinarima da sve što ih interesuje potraže na sajtu www. beogradskisajamknjiga. org gde će moći da nađu sve informacije.\nPrevPrethodnaPOLANSKI PRIMIO NAGRADU DODELJENU 2009. U CIRIHU\nSledećaNAGRADA FILMSKOM SNIMATELJU MILADINU ČOLAKOVIĆU U ČEŠKOJNext


Vreme 1062 - Sankcije i njihovo izdrzavanje: Digitalne bukagije\nNakon što je, zahvaljujući medijski vrlo intrigantnoj nagodbi sa tužilaštvom, estradna umetnica Svetlana Ražnatović osuđena na kućni pritvor, javnost u Srbiji se najzad upoznala sa jednim sasvim novim oblikom izvršavanja krivičnih sankcija – nošenjem elektronskih narukvica kojim se ograničava kretanje osuđenika.\nIz Uprave za izvršenje krivičnih sankcija najavili su da će Ražnatovićki i njenoj sestri Lidiji Veličković-Ocokoljić na nogu postaviti ovu narukvicu čim dobiju presudu suda, pretpostavlja se za nekoliko dana. Sud treba precizno da odredi gde će one služiti kaznu i koliki je radijus kretanja (pominje se površina od oko 2000 kvadratnih metara), a onda će Uprava sprovesti odluku.\nOva vrsta tehnološki sofisticirane kazne namenjena je osuđenicima koji služe male kazne i zapravo, ma šta mislili o bilo kom konkretnom slučaju, donosi ogromne uštede državi.\nPREMIJERA: U Ministarstvu pravde su izračunali da se primenom ovog oblika kućnog pritvora godišnje uštedi oko 8,76 miliona evra. Kako je objasnio državni sekretar u ovom ministarstvu Slobodan Homen, dnevno se na svako pritvoreno ili zatvoreno lice u proseku potroši 15 evra. Izdaci za osobe koje kaznu sa elektronskim narukvicama služe u kućnom zatvoru, odnosno pritvoru, iznose oko sedam evra dnevno.\n"Ako preračunate da u Srbiji danas ima oko 3000 zatvorenika koji su osuđeni na kaznu do godinu dana i na koje bi mogao da se primeni ovaj sistem, mislim da to predstavlja veliku uštedu na godišnjem nivou", rekao je Homen. On je dodao da bi se tim novcem mogao izgraditi još jedan novi zatvor u Srbiji, koji je potreban jer je, kako je rekao, tokom reforme pravosuđa u proteklih nekoliko godina broj pritvorenih i osuđenih lica porastao za 4000.\nMinistarstvo pravde smatra da elektronski nadzor treba da bude primenjen na sva lica koja su osuđena na kaznu zatvora do godinu dana. Pored njih, na isti način biće praćeni silovatelji. Silovatelji povratnici, kao i počinioci nasilja u porodici, biće nadzirani i nakon što odsluže regularne kazne.\nSvi oni će kazne zatvora služiti u svojoj kući ili stanu, isto kao i Ražnatovićka, a biće nadzirani iz centra za monitoring koji se nalazi u Ministarstvu pravde, u Upravi za izvršenje krivičnih sankcija.\nSKRIVENO MESTO: Elektronski nadzor u Srbiji zvanično je počeo da se primenjuje od oktobra prošle godine, ali zapravo primena tek sad počinje, i očekuje se da će sve više kriminalaca kaznu služiti u kućama.\nElektronska narukvica je mali uređaj, koji pomalo podseća na neki glomazniji ručni sat. Nosi se na nozi, oko skočnog zgloba, jer je tu manje upadljiv nego na ruci. Uz narukvicu, osuđenik dobija i centralnu jedinicu – primopredajnik – koji se instalira u stanu u kom služi kaznu. Taj uređaj je povezan na struju i telefonsku mrežu. Narukvica komunicira sa centralnom jedinicom, a centralna jedinica sa Upravom za izvršenje krivičnih sankcija. Tu se na monitoru, na kom službenici Uprave prate kretanje osuđenika, svakih 20 sekundi pojavljuju podaci o njegovom kretanju. Službenici u istom roku dobijaju informaciju ukoliko zatvorenik pokuša da skine ili razbije narukvicu, a predviđena su i rešenja u slučaju nestanka struje ili problema sa telefonskom linijom.\nU slučaju da osuđenik izađe iz ograničenog prostora, Uprava za izvršenje krivičnih sankcija o tome obaveštava sud i stvaraju se uslovi za pooštravanje kazne – na primer za uvođenje zatvorske kazne u pravom zatvoru.\nKako su u Upravi objasnili, Ražnatovićeva će moći da izađe van ograničenog prostora samo uz posebnu dozvolu ovog tela. Dozvole se obično dobijaju ukoliko je zatvoreniku ili drugom ukućaninu potrebna hitna medicinska pomoć, dozvoljava se redovan odlazak na posao, studiranje, odlazak kod lekara, odlazak kod matičara na sopstveno venčanje ili na sahranu bliske osobe. Međutim, kako je za B92 rekao pevačicin advokat Dragan Krgović, ona neće tražiti da organizuje koncerte dok boravi u kućnom pritvoru, mada će kod kuće snimati novi album. Kako će biti rešena sitnija pitanja poput, na primer, odlaska Ražnatovićeve na roditeljske sastanke, još ćemo čuti. Jedino se zna da će se, ukoliko iz kuće izađe bez dozvole, aktivirati alarmi.\nKAO SPAJDERMEN: Amerikanci, koji su prvi uveli ovakve narukvice pre skoro tri decenije, prilično su zadovoljni rezultatima. U studiji "Elektronski nadzor ili kuće na pola puta" Džodi Klajn-Safran iz Federalnog biroa za zatvore, navodi se da koncept elektronskog nadzora potiče još iz 1919, kada je razvijana tehnologija za praćenje aviona i brodova. Sistem za praćenje ljudi nalik današnjem, nazvan "bihejvioralna elektronika", patentiran je 1969. godine i korišćen je za praćenje ne samo prestupnika već i pacijenata iz psihijatrijskih bolnica.\nNo, inspiracija za pravljenje "elektronskih bukagija" potekla je iz stripa Spajdermen – sudija Džek Lav iz Nju Meksika video je strip u kom je Kingpin pratio Spajdermena zahvaljujući sličnoj spravi na ruci superheroja. Odmah je tražio od kompjuterskih stručnjaka da mu naprave nešto slično – sistem na osnovu koga će se pratiti pet osuđenika u Albukerkiju – i pošto je uređaj dobro radio, elektronske narukvice su u Nju Meksiku uvedene 1983. godine. Ubrzo su počele da se koriste i u drugim američkim državama.\nDanas ne funkcionišu baš sve na isti način. Na primer, neke se postavljaju u vozila, neke rade samo zahvaljujući GPS-u, globalnom sistemu za pozicioniranje, koji koriste navigacioni uređaji. Neke narukvice sa kontrolnim centrom komuniciraju preko mobilnog telefona, neke služe samo da se spreči bekstvo avionom, da se osigura boravak osuđenika u bolnici, ili da alarmira nadležnu službu ukoliko se seksualni prestupnik približi na 100 metara od parka ili škole.\nSvakako, većina prestupnika se slaže: "digitalne bukagije" nisu baš lep detalj. Tokom decenija upotrebe, mnogi korisnici žalili su se da su ovakvim narukvicama žigosani.


test - Moj prvi sajt\nHTEC Group, kompanija osnovana u Beogradu a ima sedište u San Francisku, objavila je akviziciju produktnog dizajn studija Momentum Design Lab što predstavlja treću po redu akviziciju kompanije HTEC. Kako navode iz ove kompanije, ovo je njihova strateški najvažnija akvizicija do sada.\nUloga Momentuma će biti da svojim dvodecenijskim iskustvom i reputacijom u domenu produktnog, CX i UX dizajna i inovacija, osnaži i proširi HTEC-ova dosadašnja znanja iz istih domena.\nInače, u poslednje dve godine HTEC Group je porastao čak četiri puta – sa 250 zaposlenih u četiri tehnološko-razvojna centra u Srbiji na preko 1.000 zaposlenih na 12 lokacija u šest zemalja Jugoistočne Evrope.\nAkvizicija Momentuma otvara nove mogućnosti za sve zaposlene u HTEC-u\nIz ove kompanije takođe ističu i da Momentum kao najveću vrednost donosi pomenutu dvodecenijsku ekspertizu, reputaciju i najkvalitetnije metodologije u dizajniranju digitalnih proizvoda, koja će HTEC-u pomoći da transformiše industrije i poslovanje svojih klijenata. “Pet godina za redom, kompanija je rangirana kao prva u svetu iz oblasti UX dizajna na popularnoj biznis platformi Clutch. Sa ekspertizom razvoja digitalnih proizvoda u domenu finansija, zdravstva, marketing tehnologija, medija i zabave, softverskih rešenja i proizvoda široke potrošnje, Momentum će upotpuniti postojeće inženjerske kompetence HTEC-a u istim oblastima”, navode oni.\nKatarina je urednica Netokracije u Srbiji i komunikolog koji je radio u svim vrstama medija, PR-u i marketingu. Dev teme su “her thing”, a prati i oblast digitalnog marketinga, digitalizaciju državnog sektora i nove tehnologije.


BLOKIRANO 60.000 FIRMI U SRBIJI - Biznis Planet - Izrada biznis planova i investicionih projekata\nBLOKIRANO 60.000 FIRMI U SRBIJI\nBeograd -- Oko 60.000 firmi i radnji u Srbiji ima blokirane račune zbog 147,4 milijarde dinara duga i to bez obračunate kamate, što čini petinu registrovanih privrednika.\nOvu lošu sliku upotpunjava i podatak o problematičnim kreditima privatnog i javnog sektora koji su dostigli 224,5 milijardi dinara, pišu "Novosti".\nTakođe, piše dalje list, 2.754 preduzeća trenutno je u stečaju, dok se boljoj sudbini nada 54.648 radnika iz 172 preduzeća u restrukturiranju.\n"Novosti" prenose i da se radnje i firme i dalje više gase nego što se nove osnivaju pa je tako trenutno zvanično registrovano 103.472 preduzeća i 218.614 preduzetničkih radnji.\nOd početka godine, prema podacima Agencije za privredne registre, osnovana su 5.804 nova preduzeća, dok su registrovana još 19.783 preduzetnika.\nOve godine se, u poredjenju sa prošlom, više ljudi odvažilo da osnuje novu firmu, dok je elan preduzetnika, u odnosu na lane, opao.\nList piše da se i dalje se više registrovanih privrednika briše iz evidencije nego što se osniva novih pa je za prvih osam meseci ove godine iz Registra obrisano 6.340 privrednih društava i 21.863 preduzetnika.\n"Na smanjenje broja obrisanih privrednih društava u ovoj godini najviše je uticalo to što su sudovi prestali da šalju APR-u pravosnažne sudske odluke o sprovedenom automatskom stečaju u privrednim društvima, jer je jula ove godine Ustavni sud proglasio neustavnim odredbe zakona o stečaju koje se odnose na automatski stečaj", objašnjava za "Novosti" Gabrijela Petković Jovanović, iz Agencije za privredne registre.\n"Tako da se nad preduzećima čiji su računi u blokadi u dužem periodu više ne sprovode postupci automatskog stečaja", dodala je ona.\nOd početka primene Zakona o stečaju, sredinom 2010. godine, po ovom osnovu APR je po službenoj dužnosti obrisalo ukupno 16.596 preduzeća.\n"U toku ove godine je iz sudova pristigao znatno manji broj pravosnažnih sudskih rešenja o izvršenom automatskom stečaju, svega 599 rešenja, na osnovu kojih je APR izvršio brisanje privrednih društava, i to pre svega u prvom tromesečju godine, dok je u poslednjih pet meseci bilo svega nekoliko privrednih društava, obrisanih po ovom osnovu", kazala je Petković Jovanović.\nKada je reč o preduzetnicima, u ovoj godini najviše je novoosnovanih restorana i pokretnih ugostiteljskih objekata, čak 1.397. Slede kafići, 1.337, pa trgovina na malo u nespecijalizovanim prodavnicama, pretežno hranom, pićima i duvanom (866), a slede taksisti (822) i frizerski i kozmetički saloni (749).


Po gradonačelniku Ivi Komšiću pravo rješenje je sistemsko finansiranje Grada Sarajeva | Grad Sarajevo\n„Mi nemamo zakon o glavnom gradu i mislim da smo jedina država u Evropi koja nema ovaj zakon. S druge strane Kanton Sarajevo je jedini kanton koji nije donio zakon o lokalnoj samoupravi.Ta dva zakona bi bila bitna da Grad Sarajevo obavlja svoje ustavne funkcije“, kazao je Komšić.\nGradonačelnik je napomenuo da država i Federacija nikada nisu izdvajale sredstva za Grad Sarajevo.\n„Od osnivanja Grada do danas, odnosno, do aprila prošle godine, Kanton je jedini finansirao Grad Sarajevo. Stupanjem na snagu Federalnog zakona o pripadnosti javnih prihoda, došlo je do povreda prava Grada Sarajeva na lokalnu samoupravu. Naime, Federacija BiH je preuzela finansiranje svih jedinica lokalne samouprave s tim da je Grad Sarajevo, također jedinicu lokalne samouprave, isključila iz finansiranja. Istovremeno, Vlada KS nas je informirala da je prestala njihova obaveza finansiranja bilo koje jedinice lokalne samouprave u KS-u, pa time i Grada Sarajeva. Posljedica toga je da se više od godinu dana nalazimo u vakuumu“, kazao je Komšić.\n„Grad je opstao bez obzira na sve. Uspjeli smo se finansirati iz vlastitih prihoda, ali ovo je neizdrživo. Grant koji smo dobivali od Kantona, od 2013. godine, od kada sam gradonačelnik, iznosio je 5.5 miliona KM. To su jako mala sredstva za jedan glavni grad. Mene je sramota kad odem vani spomenuti tu cifru, kada me pitaju koliki je budžet Grada Sarajeva“, istakao je gradonačelnik, te dodao da nisu ovdje u pitanju sredstva za finansiranje funkcija Grada Sarajeva.\nGradonačelnik smatra da je to političko pitanje: „Jer ako se uskrate i ova mala sredstva, postavlja se pitanje da li zapravo ti koji nam uskraćuju novac, žele da Sarajevo uopće postoji kao glavni grad države. Ukidanjem grada na ovaj posredan način je ustvari ukidanje države BiH“, naglasio je Komšić.\nPoručio je da će Grad od sada imati drugačiji pristup finansiranju tako što će insistirati da uđe u Federalni zakon o pripadnosti javnih prihoda, da država finansira one funkcije Grada u slučajevima kada predstavlja državu, te da Kanton Sarajevo ubuduće finansira projekte i nadležnosti koje je prenio na Grad Sarajevo, a ne kao do sada, preko granta.\n„Sa Kantonom želimo imati dobre odnose i saradnju. Već uveliko realizujemo nekoliko zajedničkih projekata: biciklističku stazu, zvučnu signalizaciju, sada smo na putu da završimo Trebevićku žičaru. Mi imamo razumijevanje i za probleme koje Kanton Sarajevo ima, ali nisu u pitanju veliki iznosi da bi se ugrozio Grad Sarajevo“, kazao je Komšić.\nPo gradonačelniku Komšiću pravo rješenje je sistemsko finansiranje Grada Sarajeva: prvo, donošenje državnog zakona o glavnom gradu iz kojeg će proizaći obaveza države da finansira Grad, potom izmjena Federalnog zakona o pripadnosti javnih prihoda gdje Grad Sarajevo mora ući sa svojim procentom kao što su ušle i općine i gradovi i, na kraju, postizanje sporazuma sa Kantonom Sarajevom o finansiranju onih funkcija koje je Kanton prenio na Grad.


UDARNA VEST: CIA pokušala atentat biološkim oružjem na Kim Džong Una | WebTribune\nHome IZBOR UDARNA VEST: CIA pokušala atentat biološkim oružjem na Kim Džong Una\nPosted date: мај 05, 2017 In: IZBOR, U FOKUSU\nSeverna Koreja (DPRK) optužila je je danas CIA da je “skovala zaveru” sa Južnom Korejom da ubiju severnokorejskog lidera Kim Džong Una usred tenzija u tom regionu i najavila da će “nemilosrdno uništiti do poslednjeg teroriste američke CIA”, javlja AFP.\nCIA i obaveštajne službe Južne Koreje “skovale su zlobnu zaveru” sa neodređenim “biohemijskim supstancama” kako bi ubili Kim Džong Una u toku zvaničnih ceremonija u Pjongjangu, objavila je državna agencija Severne Koreje saopštenje ministarstva.\nKako se u saopštenju tvrdi, za CIA “je ubistvo biohemijskim supstancama uključujući i radioaktivne supstance i nano otrove, najbolji metod koji ne zahteva pristup meti, smrtonosni efekti mogu se pojaviti nakon šest meseci”.\nCIA i obaveštajne službe Južne Koreje “ideološki su vrbovale i podmitile građanina DNR Koreje koji se preziva Kim” da izvede napad na Kim Džong Una, navodi se saopštenju.\n– Mi ćemo pronaći i nemilosrdno uništiti do poslednjeg teroriste američke CIA i marionete obaveštajnih službi Južne Koreje – navodi se u saopštejnju i dodaje da je taj plan isto što i “objava rata”.\nOptužbe su iznete u vreme kada je Pjongjang poveo sve ratoborniju retoriku sa administracijom američkog predsednika Donalda Trampa zbog programa naoružanja Severene Koreje.\nRetorički rat između te dve strane buknuo je u prošle dve nedelje, a Pjongjang je zapretio izvođenjem šestog nuklearnog testa koji bi samo još više povećao tenzije.\nU saopštenju nije navedena nikakva informacija o tome na koji način je plan osujećen ili o tome šta se dogodilo sa navodnim špijunom.\nSeverna Koreja nastavlja da izvodi operacije nadgledanja svoje populacije, a otvoreno neslaganje sa režimom smatra se ekstremno teškim.\nDAČIĆ: Da rešimo status sa Rusima u Nišu ili da gasimo centar\nSPORTSKA JAVNOST U ŠOKU: Đoković raspustio ceo stručni štab, i Vajda otišao\nZašto Amerika ne želi da demokratski smeni Asada?\nŠOKANTNO OTKRIĆE ISTRAŽIVAČA: Isus je izlečio bolesne osobe sa marihuanom\nNOVO RUSKO ORUŽJE može kompletnu vojsku SAD da dovede u stanje totalnog kolapsa\nBomba direktora FBI: Poljaci su bili saučesnici u holokaustu Jevreja\nStiven Lendman: Nezamislivo je da Turska obori ruski avion bez znanja Vašingtona\nPentagon se sprema za rat: Rusija dopremila u Siriju najmodernije tenkove\nPoruka Makedoncima je bila jasna: Predajte nam mirno „naše” teritorije i svako na svoju stranu\nPOL KREJG ROBERTS: Hoće li se Rusija predati?\nDOKAZ DA NISMO SAMI: Još jedan veliki NLO viđen kako klizi po površini Meseca – VIDEO


Poslanik Dveri i član skupštinskog Odbora za odbranu Zoran Radojičić izjavio je da će Dveri od nadležnih organa tražiti da se ispitaju navodi o mobingu koji se sprovodi u jednoj brigadi Kopnene vojske.\n25. avgust 2017. 15:50\nPrema njegovim rečima, pripadnici te jedinice se saslušavaju da bi se utvrdilo kako je u javnost dospela informacija o hitnom naređenju ministra odbrane Aleksandra Vulina da se u vojne objekte postave fotografije predsednika Aleksandra Vučića.\nPozivajući se na saopštenje Vojnog sindikata Srbije, Radojičić je naveo da saslušanja traju od 22. avgusta po naređenju zamenika komandanta Kopnene vojske generala Želimira Glišovića.\nSkandalozno je da se zbog toga maltretiraju starešine i oficiri tog slavnog roda srpske vojske, rekao je Radojičić na konferenciji za novinare poslaničke grupe Dveri u parlamentu.\nTražićemo od nadležnih institucija i skupštinskog Odbora za odbranu i unutrašnje poslove da se to ispita i zaustavi, poručio je Radojičić.\nOn je napomenuo da je Vojni sindikat naveo i da se tim povodom oglasilo tužilaštvo, nalazeći da u tome što su obavešteni mediji nema elemenata krivičnog dela niti odavanja vojne tajne.\nZašto neko pokušava da vrati atmosferu Informbiroa, upitao je Radojičić i dodao da je minister odbrane Aleksandar Vulin svojevremeno bio član Jugoslovenske levice (JUL) kada je u zemlji vladala atmosfera potkazivanja, a da su te posledice vidljive i danas.\nDveri pozvale građane na protest podrške Mladiću\nPiše: M .R. M.\nDveri: Batinaši tuku, novinari krivi\nMobing nije prisutan samo u toj jedinici Vojske, mobing je na organizovanom, tako reći "korporacijskom" nivou sveprisutan i duboko ukorenjen u Vojsci. U sve brojnijim pojavnim oblicima i na sve otvoreniji način, svakodnevno se ponižavaju pripadnici Vojske. Na žalost, samo mali broj ima petlju da se suprotstavi na dostojan način!


Do ivice rata: Koji je sledeći korak u zaoštravanju Zapada protiv Rusije - Sputnjik Srbija\n21:24 02 Mart 2021\n13:37 31.03.2018 (osveženo 13:41 31.03.2018) Preuzmite kraći link\n„Diplomatski rat“ između Rusije i zapadnih zemalja nastavlja se nesmanjenom žestinom i preti još većim zaoštravanjem. Konfrontacija nastala klevetničkom kampanjom Velike Britanije i SAD povodom slučaja Skripalj dovela je do proterivanja ruskih diplomata iz zapadnoevropskih zemalja i SAD, dok je Rusija odgovorila recipročno — zatvorila je američki konzulat u Sankt Peterburgu i proterala je 60 američkih i određenog broja evropskih diplomata.\nIako su ruske vlasti odluku o zatvaranju konzulata i proterivanju diplomata donele kao odgovor na to što je iz SAD i oko 25 zapadnih zemalja proterano oko 150 ruskih diplomata, u Vašingtonu je ruska odluka shvaćena kao mera nesrazmerna zapadnjačkoj odluci.\nRetorika zapadnih zvaničnika upućuje da će ruski odgovor na proterivanje svojih diplomata izazvati dalje zaoštravanje situacije. „Zadržavano pravo da odgovorimo“, rekla je portparolka Stejt departmenta Heder Navert.\nKonzulat ipak nije ambasada, a proterani diplomati mogu, u zavisnosti od odluke zemlje koja ih je proterala, da budu zamenjeni drugim ljudima. Kada se zatvori konzulat, njegove nadležnosti u pokrivanju određene teritorije preuzima ambasada i njeno konzularno odeljenje, kaže nekadašnji diplomata Zoran Milivojević.\nDiplomate se proteruju iz političkih razloga ili zbog nepoštovanja Bečke konvencije o diplomatskim i konzularnim odnosima, odnosno ako su se bavili poslovima koji izlaze iz okvira te konvencije, dodaje Milivojević.\nDa li se diplomate sa pravom zamene ili ne, zavisi od države koja ig proteruje, kaže Milivojević.\n„Treba videti primer Nemačke u ovom slučaju. Ona je dala do znanja da četvoricu ruskih diplomata proteruje sa pravom zamene. Znači, proteruje ih zbog opisa poslova kojima su se bavili i načina na koji su te poslove izvršavali, koji su u suprotnosti sa interesima Nemačke u ovom trenutku i sa Bečkom konvencijom, što znači da Rusija može da pošalje četvoricu drugih diplomata da vrše poslove koji bi bili u skladu sa Bečkom konvencijom“, kaže Milivojević.\nS obzirom na položaj i ponašanje Nemačke u sadašnjem stanju odnosa između Rusije i Zapada uveliko podseća na stanje Hladnog rata, kada se ova država nalazila u centru evropskih zbivanja i bila svojevrstan „kanal komunikacije“ između dve supersile.\nUkoliko se diplomate proteruju bez prava zamene, znači da država želi da smanji broj i nivo predstavljanje države čije diplomate proteruje, dodaje Milivojević.\n„Tu je veoma važno koju vrstu diplomata proteruje, koji su diplomati po rangu. Što je rang viši, znači da se nivo predstavljanja smanjuje i to je politička odluka koja zavisi od zemlje koja proteruje“, kaže Milivojević.\n„Prekid diplomatskih odnosa znači potpuni prekid diplomatskih i političkih odnosa dve države i to, otprilike ide do nekog ratnog stanja. Strožije mere, u ovom slučaju, kada je veliki broj diplomata proteran, može da znači da se spusti nivo predstavljanja, odnosno da se povuku ambasadori na konsultacije i da pitanje odsustva ambasadora traje do momenta dok države ne odluče da vrate diplomatske odnose na prethodni nivo“, kaže Milivojević.\nBritanija zatvara i trgovinsko predstavništvo Rusije?\nUkoliko se odnosi budu zaoštravali, idući korak je spuštanje nivoa predstavljanja na nivo otpravnika poslova i zatvaranje ambasade i povlačenje kompletnog diplomatskog osoblja, zaključuje Milivojević.\n„Kako god bilo, jasno je da su oni sami izabrali put konfrontacije. Za sada je teško reći kako će se razvijati diplomatska faza ovog Hladnog rata, ali očekujem da će SAD reagovati i na ruske kontramere, ali ne odmah. Pretpostavljam da bi nove sankcije mogle uslediti u maju ili početkom leta“, kaže Smirnov.\nStanislav Bišok iz Fonda za razvoj institucija civilnog društva smatra da bi iduće zaoštravanje moglo da dovede u pitanje rusko — američku svemirsku saradnju, tako što bi Rusija mogla da smanji učešće u zajedničkim programima.\n„Naravno da bi to naškodilo i samoj Rusiji, ali ipak treba priznati da bi šteta za američki svemirski program bila veća. Inače, nadam se da do toga neće doći, jer su istraživanja u svemiru od strateškog značaja za naše zemlje. U svakom slučaju, Rusija je već reagovala na proterivanje diplomata recipročno, i na taj način poručila našim zapadnim kolegama da neće tolerisati takav odnos prema sebi i da će reagovati oštro, ali adekvatno“, kaže on.\nSa druge strane, politikolog Sergej Žuravski je optimista i smatra da će se odnosi Rusije i Zapada uskoro normalizovati, a diplomate se vratiti u zemlje u kojima su službovali.\n„Rusija je prihvatila izazov i reagovala je sasvim primereno. Mislim da neće doći do daljeg zaoštravanja odnosa i do još žešćeg razvoja događaja. Sa druge strane, ove ruske mere će imati otrežnjujući efekat na naše zapadne kolege, koje će shvatiti da je besmisleno tražiti od Rusije da prizna krivicu i da se izvini zbog slučaja u koji nije umešana“, kaže Žuravski.


Održani sastanci sa predstavnicima SAD-a iz oblasti energetike\nMinistar rudarstva i energetike Republike Srbije gospodin Aleksandar Antić 18. juna 2015. godine sastao se sa specijalnim izaslanikom gospodina Džona Kerija za međunarodna energetska pitanja gospodinom Amosom Hohštajnom, saopšteno je iz resornog ministarstva. Gospodin Antić je na sastanku izjavio da je Republika Srbija spremna za jačanje saradnje iz oblasti energetike …\n„Turski tok“ šansa za Tursku i Balkan\nPredsednik Skupštine Trgovinske komore Istanbula gospodin Šekib Avdagić izjavio je u intervjuu za Radio Slobodnu Evropu da gasovod „Turski tok“ predstavlja veliku šansu za Tursku i balkanske zemlje. On je u intervjuu istakao da je ovaj gasovod alternativa skoro bez rizika, jer su između Ukrajine i Rusije prisutni problemi zbog …\nMinistar rudarstva i energetike Republike Srbije gospodin Aleksandar Antić nalazi se u višednevnoj poseti Sjedinjenim Američkim Državama, a juče se sastao sa zamenikom sekretara za energetiku SAD-a gospodinom Džonatanom Elkindom. Tokom ovog razgovora gospodin Antić je istakao da je Srbiji potrebna energetska nezavisnost, kao i razvoj sopstvenih energetskih izvora. On …\nProšle nedelje je na Havajim usvojen zakon prema kojem je ova država obavezna da do 2045. godine bude potpuno energetski nezavisna, odnosno da 100 odsto svojih energetskih potreba zadovoljava energijom proizvedenom iz obnovljivih izvora. Fondacija „Blue Planet“ koja se bavi povećanjem energije iz obnovljivih izvora u svetu izradila je nacrt …\nCIRED 2015 od 15. do 18. juna u Francuskoj\n1 … 352 353 354 355 356 … 458


Testiranja ruskog podvodnog drona počinje na leto - Sputnjik Srbija\nTestiranja ruskog podvodnog drona počinje na leto\n15:51 10.02.2019 (osveženo 16:10 10.02.2019) Preuzmite kraći link\nTestiranja bespilotnog podvodnog sistema „Posejdon“ će početi na moru na leto, pišu mediji u Rusiji.\n„Uspešan završetak testiranja nuklearnog sistema ’Posejdon‘ otvorio je put probama na moru. One su planirane kada vreme bude povoljno, ovog leta“, rekao je neimenovani izvor.\nOn je dodao da će „Posejdon“ gađati u more iz priobalnog područja, pošto se i dalje radi na nosaču bespilotnog drona — nuklearnoj podmornici za specijalne namene projekta 09851 „Habarovsk“.\nRanije je saopšteno da su završena testiranja nuklearnog pogona „Posejdona“.\nRuski predsednik Vladimir Putin je početkom marta 2018. godine, tokom obraćanja Federalnoj skupštini, obelodanio da je u Rusiji stvoren podvodni dron, koji ima interkontinentalni domet i koji može da se kreće na ekstremnim dubinama, brzinom koja je višestruko veća od brzine podmornica, najnaprednijih torpeda i najbržih brodova svih vrsta.


Japan će dobiti prvi nosač aviona posle Drugog svetskog rata i kupiće desetine borbenih aviona prema novom planu o odbrani, koji je danas usvojen.\nNovi petogodišnji plan predviđa unapređenje dva postojeća nosača helikoptera da bi mogli da prime i borbene avione.\nOvo je nova mera premijera Šinza Abea u pravcu jačanja japanske vojske u vreme kada Kina pojačava svoj vojni uticaj u regionu i dok postoje tenzije u odnosima sa Severnom Korejom.\nKritičari kažu da se Tokio ovim potezom udaljava od obećanja da će se držati striktno defanzivne politike, u skladu sa pacifističkim Ustavom usvojenim posle Drugog svetskog rata, preneo je AFP.\nPortparol Vlade Jošihide Suga rekao je na redovnoj konferenciji za novinare da će biti "osiguran kvantitet i kvalitet odbrambenih sposobnosti u skladu sa bezbednosnim okruženjem koje se brzo menja".\nOn je dodao da Vlada veruje da su ove mere dozvoljne Ustavom.\nPlanirano je da dva razarača klase "izumo" budu preuređena da bi sa njih mogli da poleću borbeni avioni poput "F-35B".\nVlada je usvojila i odluku o kupovini 42 primerka američkog aviona "F-35" u narednoj deceniji. Veruje se da će to biti varijanta sa oznakom "B", koja ima sposobnost poletanja sa kratkim zaletom i vertikalnog sletanja.


Holandski zatvorenici “rješavaju” 130 neriješenih slučajeva – BiGportal.ba\nHolandski zatvorenici “rješavaju” 130 neriješenih slučajeva\nZatvorenici u holandskim zatvorima sada imaju priliku da sarađuju sa policijom i pomognu im da dođu do odgovora na desetine nerešenih slučajeva.\nOko 30 hiljada zatvorenika u pet različitih zatvora u Holandiji dobiće kalendare “hladnih slučajeva“, a svojim izvorima i dojavama će moći da pomognu policiji u njihovom rešavanju. Čak 2/3 zatvorenika smatra da je ovo odlična ideja.\nSkoro polovina trenutnih kalendara tiče se ubistva dvadesetogodišnje Niki Verstapen čije je ubistvo ponovo okupiralo pažnju policije ove godine. Jedanaestogodišnja devojčica ubijena je u letnjem kampu u avgustu 1998. godine, a njeno ubistvo do danas nije rešeno. Policija se nada da će zahvaljujući dojavama zatvorenika uspeti da dođe do više informacija, a na kraju i ubice.\nKalendar se štampa na holandskom, arapskom, španskom, ruskom i engleskom jeziku i uključuje informacije o načinu dojavljivanja policiji. Vlasnici najkorisnijih informacija dobiće nagradu od 800 hiljada evra.\nSaradnja policije i zatvorenika traje pet meseci i već daje rezultate. Naime, policija je za pet meseci dobila više dojava nego za celu godinu.\nDetektivi u Holandiji trenutno ispituju 130 nerešenih slučajeva.


2. Odnosi sa zemljama Centralne Azije i Kavkaza\nPad Sovjetskog Saveza i pojava 15 novih nezavisnih zemalja doveo je do širokog takmičenja i mogućnosti u regionu. Nakon rađanja ovih republika pojavili su se novi horizonti za ekonomsku i političku saradnju između zemalja regiona. Po prvi put u istoriji novonastale države i Rusija dobili su pristup Indijskom okeanu putem najbližih pravaca. Nakon raspada ruskog sigurnosnog sistema, Iran nije mogao jednostavno sesti u red posmatrača. Zato je dao veliki prioritet svojoj spoljašnjoj politici u Centralnoj Aziji i Kavkazu, usmeravajući svu pažnju na nezavisnost, teritorijalni i integritet i nacionalni suverenitet novih Nezavisnih država, kao i na mir, spokojnost i sigurnost u regionu. Umesto ostvarivanja kratkoročnih interesa, Iran više voli dugoročni prosperitet koji će garantovati mir i stabilnost i služiti napretku i razvoju zemlje i regiona. Pokušaji Irana da konsoliduje regionalnu saradnju biće plodni za sve naroda regiona. Drugim rečima, promovisanje odnosa između Irana i zemalja Centralne Azije i Kavkaza deo je prirodnog trenda učvršćivanja geografskog i geopolitičkog položaja Irana u regionu. Odnosi između Irana i zemalja Centralne Azije i Kavkaza mogu se sagledati na osnovu sledećih principa:\nIran je bio medu prvim zemljama koje su priznale nezavisnost bivših sovjetskih republika u svim regionalnim organizacijama. Iran ima pune diplomatske odnose sa zemljama Centralne Azije i Kavkaza, i potpisao je nekoliko sporazuma na polju politike, ekonomije i kulture. Neke iranske kompanije sada su aktivno uključene u istraživanja na poljima proizvodnje, usluga, konstrukcije i zemljoradnje u ovim zemljama. Postoje direktni letovi između prestonica ovih republika i Teherana kao i ostalih iranskih gradova. U toku su različiti planovi za saradnju u vezi transfera nafte i gasa izmedu Irana i zemalja Centralne Azije.\n- Trilateralni odnosi\nTrilateralni odnosi su jedinstveni aranžmani u vezama između Irana i zemalja Centralne Azije i Kavkaza. Ove veze su određene da premoste postojeće praznine u planiranim bilateralnim odnosima. Budući da je njihova trenutna ekonomska struktura ostatak centralizovanog socijalističkog sistema, ekonomije zemalja Centralne Azije i Kavkaza uglavnom su zasnovane na malo proizvoda. Proizvodeći veliki spektar dobara i sa multidimenzionalnom ekonomijom, Iran može igrati ključnu ulogu u sjedinjavanju ovih ekonomija.\n- Regionalni odnosi Irana sa navedenim zemljama preko Organizacije za ekonomsku saradnju (ECO)\nIran smatra da je širenje regionalne saradnje najbolji instrument za promovisanje mira, stabilnosti i sigurnosti u njemu. On zato sprovodi regionalnu saradnju kao jedan od glavnih ciljeva spoljašnje politike, a dokaz za to jeste i inicijativa Irana da se uspostavi Organizacija za ekonomsku saradnju. Neki od ciljeva ove Organizacije su povećanje ekonomskog rasta, unapređenje zajedničkih karakteristika medu zemljama članicama i afirmisanje prisustva njenih članica u svetskoj ekonomiji.\n3. Univerzalna politika dijaloga kultura i civilizacija\nGeneralna skupština Ujedinjenih Nacija jednoglasno je prihvatila iranski predlog da se 2001. godina zvanično proglasi godinom dijaloga medu civilizacijama. Usvajanje ove rezolucije u najvećoj međunarodnoj organizaciji, bez preterivanja, jedno je od najvažnijih dostignuća iranske spoljne politike u toku dve decenije nakon Islamske revolucije. Kao baštinik slavne i drevne civilizacije, Iran je iskusio i gorčinu rata i blagodati mira, zato je davanje prednosti dijalogu i razmeni mišljenja, umesto ratovanju i krvoproliću, jedan od najosnovnijih principa njegove spoljne politike. Bez sumnje, motiv predstavnika zemalja u Ujedinjenim Nacijama koji su prihvatili 21. vek kao vek "dijaloga civilizacija", bio je globalna potreba da se uklone barijere dvosmislenosti i nerazumevanja, glavnog uzroka kulturnih i drugih podela medu narodima. Ovo je prvi i, istovremeno, najvitalniji korak ka globalnom razumevanju, bez kojeg bi globalni mir bio beznačajan.


Rukomet - Komšijski derbi pripao ŽRK Pančevu\nNapisano u kategoriji Rukomet, 31 maja, 2010\nProteklog vikenda odigrano je poslednje kolo u Drugoj srpskoj ligi za dame u grupi sever. Stari rivali ŽRK Pančevi i Jabuka 95 susreli su se u nedelju 30.maja u hali na Strelištu, u derbiju 26.kola. Posle neizvesne igre pobedu su slavile domaće rukometašice rezultataom 25:23, na poluvremenu (14:13).\nDomaći sastav je imao inicijativu tokom celog meča, ali Jabuka 95 je odlično parirala svom rivalu i nije se predavala ni jednog trenutka. Na kraju ipak zasluženo slavlje ŽRK Pančeva koji je uspeo da se revanšira Jabuci za poraz u prvom ovosezonskom derbiju.\nGolove za ŽRK Pančevo postigle su: Nevena Vujasković sedam, Maja Kovač sedam, Milena Živković pet, Jovana Jelača tri, Natalija Panić dva i Maja Štrban jedan. Na golu je odlična bila Tamara Popović.\n„Odigrali smo odlično u odbrani, međutim nisam zadovoljan igrom u napadu. Vodili smo tokom celeg meča, ali smo u finišu popustili, verovatno zbog umora koji je sustigao igračice“\n– rekao je posle utakmice trener ŽRK Pančeva Milovan Ćurčija.\nNa kraju sezone ekipa ŽRK Pančeva zauzela je šesto mesto na tabeli sa 24 osvojena boda uz skor od 12 pobeda i 14 poraza. Ekipa Jabuke 95 se nalazi na 11 mestu sa 19 bodova uz skor od devet pobeda i 16 poraza.


Vrhunski kvalitet od proizvodnje do skladišta - Bizlife.rs\nVrhunski kvalitet od proizvodnje do skladišta\n15:40 Vršac, 23/07/2018\nDa bi jedan lek imao i očuvao vrhunski kvalitet nije dovoljno pratiti najviše standarde samo u proizvodnji i kontroli leka, već je neophodno i distribuirati, skladištiti i čuvati taj lek u skladu sa najvišim zahtevima farmaceutske industrije.\nVrhunski kvalitet farmaceutskog proizvoda najvažniji je zadatak u „Hemofarmu“, ističu iz te farmaceutske kompanije koja je deo nemačkog koncerna Štada.\nOtuda se, i u sistemu skladištenja i čuvanja leka, sve procedure sprovode u saglasnosti sa najvišim evropskim zahtevima dobre proizvođačke prakse, sa takozvanim GMP standardom.\n„Hemofarm“ se danas može pohvaliti jednim od najkvalitetnijih i najskupljih skladišnih sistema u svetu. U tom smislu i automatizovano visokoregalno skladište u Vršcu, sa svojih 15.840 paletnih mesta, nesvakidašnji je i najmoderniji objekat takve namene na Balkanu i među najsavremenijim u svetu, ističu iz kompanije.\n„Skladištenje, centralno razmeravanje i distribucija su izuzetno važni procesi, jer su za svaki materijal propisani odgovarajući ambijentalni uslovi koji moraju da budu ispoštovani u svim fazama proizvodnje, skladištenja i distribucije. Skladišta su i validirana, baš kao i transport, a validaciona dokumentacija jedna je od najzahtevnijih“, objašnjava menadžerka skladišnog poslovanja i jedan od vodećih inženjera u kompaniji Hemofarm Monika Ostojić.\nAutomatizovano visokoregalno skladište pravo je čudo haj-tek tehnologije i jedinstveno rešenje skladišno-transportnog sistema.\nObjekat se prostire na površini većoj od jednog hektara, a unutar njega je klimatizovano više od 140.000 metara kubnih. Tok materijala se ostvaruje isključivo računarski vođenim procesom.\n„U skladištu je, pored neposrednih izvršilaca, zaposlen i pažljivo odabran tim stručnjaka različitih usmerenja, kao što su: farmaceuti, tehnolozi, IT inženjeri, elektroničari, mašinski inženjeri, saobraćajni inženjeri. Stalna poboljšanja u optimizaciji procesa kontinuirani su izazov za naš multidisciplinarni tim“, rekla je Monika Ostojić.\nU svim Hemofarmovim fabrikama (u Vršcu, Šapcu, Dubovcu, Banjaluci i Podgorici) najviši principi dobre proizvođačke prakse utkani su u ciklus nastajanja i trajanja leka, a nakon implementacije SAP informacionog sistema, logističko poslovanje je podignuto na najviši nivo.\n„Povezivanje poslovnih procesa na SAP, donelo je nove prednosti u smislu transparentnosti svakog procesa. Ovim sistemom zadaju se i komande za transport, obzirom da je integrisan sa MFC originalnim sistemom za transport firme Westfalia“, ističe Ostojić.\nSa svojim visokokvalitetnim farmaceutskim preparatima „Hemofarm“ je prisutan na tržištima 38 zemalja, među kojima su i Rusija, zemlje Evropske unije, Zapadnog Balkana, Bliskog Istoka, Afrike i tako dalje.\nhemofarm farmacija skladištenje


Nacionalni konvent: Tragičan odnos prema slobodi govora i medijima u Srbiji\nCourtesy photo to LICADHO\nU Skupštini Srbije je održana i sednica Nacionalnog konventa o Evropskoj uniji posvećena situaciji u medijima u Srbiji, a glavna ocena je da raste broj napada na novinare. Kako se čulo na skupu, zabeležena je tendencija smanjenja broja fizičkih napada na novinare, ali, sa druge strane, rastu pritisci na medije.\nU senku pregovora Beograda i Prištine pale su sve reforme u Srbiji i postale manje važne, a najdrastičniji i najtragičniji je odnos prema slobodi govora i medija, upozorila je na sastanku Nacionalnog konventa o Evropskoj uniji koordinatorka Konventa Nataša Dragojlović.\nPo njenoj oceni, raniji izveštaji Evropske komisije o napretku bili su dosta razvodnjeni, a formulacije relativizirajuće u oceni postojećeg stanja u oblasti slobode govora i medija.\n"Bitno se razlikovalo ono što je naša Vlada izvestila Evropsku uniju, zatim i ono što smo naišli na stav Evropske komisije u samom godišnjem izveštaju o napretku, od onoga šta smo mi svi na terenu u našoj zemlji realno videli i doživeli. Zbog toga je jako važno da se u izveštaju o napretku Srbije na putu evropskih integracija, koji očekujemo 17. aprila, nađe obejktivna ocena stanja u svim oblastima", rekla je Dragojlović.\nPogoršanje stanja medijskih sloboda je primetno godinama, podjednako i u segmentu bezbednosti novinara, rekao je programski direktor Fondacije Slavko Ćuruvija Ilir Gaši i izneo podatke da je u prva tri meseca ove godine zabeleženo je 18 napada na novinare, prošle godine 92, dok su, primera radi, u 2013. zabeležena 23 napada.\n"Ako počinioci krivičnih dela protiv novinara nisu kažnjeni, nekim drugim potencijalnim počiniocima se šalje poruka da neće trpeti nikakve posledice. I onda su oni mnogo spremni da to rade. U prvom koraku je važno intenzivirati napore države da se novinare zaštite, ali mislim da je najmanje podjednako važno da se u zaštitu novinara i medija uključi i javnost", istakao je Gaši.\nNataša Dragojlović je potvrdila da će Nacionalni konvent o EU učestvovati u unutrašnjem dijalogu o Kosovu, planiranom za 31. mart. To je prilika da se kaže šta treba da bude obavezna stavka u pravno obavezujućem sporazumu, istakla je Dragojlović i dodala da je dijalog jedino rešenje da oni koji se ne kandiduju na izborima i ne učestvuju u vlasti, ipak utiču na ključne politike koje određuju sudbinu i budućnost ljudi sa ovih prostora.


BERLIN – Vrhovni sud Nemačke presudio je danas da je Fejsbuk nelegalno skidao rasističke komentare i blokirao naloge autora, jer ta društvena mreža nije informisala korisnike (o gašenju) niti je dala razloge za tako nešto.\nDanašnja presuda Saveznog suda dodatno komplikuje burnu raspravu o „toksičnom dijalogu“ na društvenim mrežama, u vreme dok se Nemačka sprema za opšte izbore u septembru, ocenio je Rojters.\nU saopštenju na tri stranice, sud u Karlsrueu je naveo da je usluga na Fejsbuku koja podrazumeva brisanja komentara i blokiranja naloga zbog kršenja pravila „ništavna“.\n„Imamo nultu toleranciju prema govoru mržnje i posvećeni smo tome da ga uklonimo sa Fejsbuka“, naveo je portparol kompanije.\n„Migranti mogu da ubijaju i siluju ovde i nikoga nije briga. Krajnje je vreme da se Kancelarija za zaštitu Ustava pobrine za ovo“, pisalo je u komentaru, a odnosilo se na glavnu nemačku bezbednosnu agenciju.


Kineski predsednik nije ništa molio ruskog predsednika\n-Članak `Blumberga` o tome da je navodno Si pisao Putinu da ne napada na Ukrajinu za vreme Olimpijade je apsolutni fejk njuz, navodi se u objavi ambasade.\nPodsetimo, predsednik Rusije Vladimir Putin otkrio je da planira da se pojavi na Zimskim olimpijskim igrama u Kini. Prethodno je predsednik SAD DŽo Bajden izjavio da Amerika planira potencijalni diplomatski bojkot ZOI.\nPotom je to potvrdio i šef ruske diplomatije Sergej Lavrov koji je rekao da đe Putin prisustvovati otvaranju Olimpijskih igara u Pekingu 4. februara, a tada će se sastati sa predsednikom Kine Si Đinpingom, rekao je ministar spoljnih poslova Rusije Sergej Lavrov.\n-Pripremamo zvanični rusko-kineski samit. Predsednik Putin će, na poziv predsednika Si Đinpinga, posetiti Peking 4. februara – na dan otvaranja Olimpijskih igara. Istog dana će se održati pregovori na najvišem nivou, precizirao je Lavrov.\nRusija Vladimir Putin Kina SAD vesti ruska invazija na Ukrajinu


Zoran Pantić, koji se tereti za ubistvo šestočlane porodice Isić iz Teslića, a koji je pre 24 godine pobegao iz zatvora u Bijeljini, uhapšen je u Švajcarskoj, a ekstradicija u zatvor u Bijeljini je u toku, izjavila je načelnik Odeljenja za odnose sa javnošću MUP RS Mirna Miljanović.\n-Policijski službenici Uprave kriminalističke policije su, nakon nekoliko godina intenzivnog rada, locirali traženu osobu u Švajcarskoj, gde je sklopila brak sa njihovom državljankom pri čemu je preuzela njeno prezime i podnela zahtjev za prijem u državljanstvo. Osoba je preuzela identitet svog brata, odnosno posedovala je lična dokumenta na njegovo ime – Dalibor Pantić, oženio se pod tim imenom i predstavljao kao državljanin Srbije – istakla je Miljanovićeva.\nPrema njenim rečima, na osnovu informacija policijskih službenika Uprave kriminalističke policije MUP Republike Srpske o mestu i tačnoj adresi stanovanja traženog, nadležni organi Švajcarske su uhapsili begunca i u toku je njegova ekstradicija.\nPrema saznanjima Srne, Zoran Pantić je sa više osoba polovinom oktobra 1993. godine obećao šestočlanoj muslimanskoj porodici Isić iz sela Gornji Rankovići, opština Teslić, koji su se nalazili u hotelu „Krin“ u Bijeljini, da će ih za određenu sumu novca prebaciti preko reke Drine, na teritoriju Srbije.\nPantić je sa još nekoliko lica povezao članove ove porodice teretnim vozilom TAM ka reci Drini. U toku puta Pantić se sa saučesnicima dogovarao da porodicu Isić ubiju i oduzmu im novac i druge dragocenosti.\nPorodicu Isić dovoze u mesto Međaši, u neposrednu blizinu vikendice jednog od počinioca krivičnog dela, gde je jedan od njih iz poluautomatske puške ubio dve žene i jedno dete, a zatim je pušku dao Pantiću koji je ubio muškarca, ženu i dete, naveo je izvor Srne.\nIsti izvor navodi da su nakon počinjenih ubistava leševe pobacali u Drinu, vratili se u Bijeljinu i međusobno podelili novac i dragocenosti koje su oduzeli od ubijenih članova porodice Isić.\nPantić je na taj način počinio produženo krivično delo ubistvo i krivično delo teška krađa zbog čega je bio osuđen na kaznu zatvora u trajanju od 12 godina i deset mjseci. On je pobegao iz pritvora Okružnog zatvora u Bijeljini 22. oktobra 1995. godine i od tad je bio nedostupan organima Republike Srpske.


Zbog ove odluke Megan i Hari su dobili 695 dolara - BIGportal.ba\n12 Jula, 2021 12 Jula, 2021 040\nBritanska dobrotvorna organizacija koja se zalaže za promovisanje manjih porodica kako bi pomogla da se spasi životna okolina dodelila je nagradu princu Hariju i Megan Markl zbog njihove odluke da imaju samo svoje dece.\n“Population Matters” nagradiće par koji je prošlog meseca dobio drugo dete iznosom od 695 američkih dolara, za njihovu “prosvetljenu odluku” da imaju malu porodicu i zato što služe kao uzor drugima, prenose mediji.\n“Osnivanje manje porodice smanjuje naš uticaj na Zemlju i pruža veću šansu svoj našoj deci, njihovoj deci i budućim generacijama da procvetaju na zdravoj planeti”, stoji u izjavi dobrotvorne organizacije.\n“Pohvaljujemo vojvodu i vojvotkinju što su doneli ovu prosvetljenu odluku i što su potvrdili da je i manja porodica srećna porodica.”\nPar je za britanski “Vog” 2019. rekao da planiraju najviše dvoje dece kako bi smanjili svoj uticaj na životnu okolinu. Prošlog meseca dobili su drugo dete, ćerku Lilibet. Njihov sin Arči rođen je 2019. godine.


Skupština o Zakonu o veterinarstvu — Викиновости\nSkupština o Zakonu o veterinarstvu\nBEOGRAD, 27. aprila 2010. (Beta) - Skupština Srbije nastavila je u utorak razmatranje amandmana na izmene i dopune Zakona o veterinarstvu nakon što su poslanici iskoristili pravo za postavljanje pitanja.\nPoslanik Demokratske stranke Srbije Slobodan Samardžić pitao je zašto se Vlada Srbije odrekla svojih nadležnosti i zašto je predsednik Srbije Boris Tadić preuzeo neke nadležnosti vlade - da utvrđuje i vodi politiku. Samardžić je, osvrćući se na sastanak Borisa Tadića sa članom predsedavajućim Predsedništva BiH Harisom Silajdžićem i predsednikom Turske Abdulah Gulom u Istanbulu, naveo da potpisivanje Istanbulske deklaracije prevazilazi nadležnosti predsednika Srbije.\nPoslanik Nove Srbije Miroslav Markićević ponovo je pitao gde je novac od SMS lutrije emitovane na javnom servisu i koju je zlupotrebila grupa hakera koja je sebi namestila nagrade. Predsednica Skupštine Slavica Đukić-Dejanović pozvala je ministarku finansija Dianu Dragutinović da Markićeviću dostavi odgovor.\nPoslanik Srpske radikalne stranke Petar Jojić pitao je Vladu Srbije i nadležno ministarstvo kada će biti saniran nadvožnjak kod Pančeva, navodeći da se preusmeravanjem vozila preko naselja Kudeljarski nasip uništava "i ono malo saobraćajne infrastrukture koja postoji u tom naselju". Nakon postavljanja pitanja poslanici su nastavili raspravu o izmanama i dopunama Zakona o veterinarsvu.\n„Skupština o Zakonu o veterinarstvu” — [[w:Новинска агенција Бета|Новинска агенција Бета]], 27. април 2010. (српски)\nПреузето из „https://sr.wikinews.org/w/index.php?title=Skupština_o_Zakonu_o_veterinarstvu&oldid=1629713”


RTS :: Borelj: Nastavak dijaloga Beograda i Prištine do kraja juna\nPolitika Borelj: Nastavak dijaloga Beograda i Prištine do kraja juna\nponedeljak, 10. maj 2021, 18:23 -> 10:25\nŠef diplomatije Evropske unije Žozep Borelj najavio je da će se nova runda dijaloga Beograda i Prištine održati pre kraja juna jer je nova vlast u Prištini tražila dodatno vreme da se upozna sa situacijom iz prethodnih runda dijaloga.\n"Ne možemo da odemo na odmore bez nastavka dijaloga. Dogovorili smo se da pre kraja juna imamo novi sastanak. Nadam se da će do tada imati sve potrebne informcije i da će doći pripremljeni u Brisel", poručio je Borelj.\n"Na večeri ćemo razmotriti celu političku situaciju na Zapadnom Balkanu. Zapadni Balkan je veliki geopolitički problem. Region je deo problema i deo rešenja. Moramo da ga sagledamo iz geopolitičkog ugla i to ćemo uraditi i sledeće nedelje sa svim liderima sa Zapadnog Balkan", kaže Borelj.\n"Nećemo čekati još dve godine, niti dva meseca, pre nego što stavimo Zapadni Balkan ponovo na EU agendu. Pre leta ponovo ćemo razgovarati i razmotrićemo predloge zemlja članica. Sada je trenutak da iskoristimo momentum da se više angažujemo sa regionom", poručio je Borelj.\nNaglašava da su se ministri spoljnih poslova EU tokom strateške debate o Zapadnom Balkanu složili u oceni da "region ima specijalnu ulogu u Evropi i za Evropu".\n"Moramo da posvetimo zaista stratešku pažnju regionu. Ne smemo da izgubimo srca ljudi koji sebe vide u EU", rekao je slovački ministar spoljnih poslova Ivan Korčok.\n"Ako skrenemo pažnju sa Zapadnog Balkana, vakuum će vrlo brzo popuniti drugi, a to nije u našem strateškom interesu", istakao je Šalenberg.


Rok za uplatu obaveze za prvi kvartal godišnjeg poreza na imovinu, za ovu godinu, je 14. februar.\nSelaković: Otvaranje pogona vranjske fabrike „Jumko” u Drvaru nova nada za sve koji žive u tom kraju\nGeneralni sekretar predsednika Srbije Nikola Selaković kaže da Srbija danas može više i čini više za Srbe koji žive u regionu, što pokazuje i poseta predsednika Aleksandra Vučića Mrkonjić Gradu i Drvaru.\nDajem vam svoju reč da ću učiniti sve što mogu da makar i manji pogon dovedemo ovde u Bujanovac – rekao je predsednik Srbije Aleksandar Vučić tačno pre godinu dana - 8. februara prošle godine, okupljenim građanima u centru Bujanovca.\nAparati vam se kvare čim istekne garancija, ne možete da nabavite rezervne delove? Stiže novi propis, obavezno obratite pažnju na ove oznake\nJavno preduzeće "Putevi Srbije" saopštili su da korisnici autoputeva, za izlazak sa autoputa ne treba da koriste istu naplatnu stanicu na kojoj su se uključili na auto-put.\nPokrenut pogon fabrika "Jumko" u Drvaru


Vesti online / Slobodno Vreme / Auto-moto / Tesla otpušta preko 3.000 radnika\nTaj procenat odgovara broju od preko 3.000 radnika, a u Tesli kažu da je cilj smanjenje troškova kako bi se pokrenula proizvodnja jeftinije verzije Modela 3.\nOva najava uticala je da akcije Tesle na berzi trenutno izgube 8,4% vrednosti, saopštio je Blumberg.\nAmerički proizvođač električnih vozila već drugi put za kratko vreme otpušta značajan broj radnika, s obzirom da je u junu 2018. smanjio broj stalno zaposlenih za 9%. Ipak, nešto kasnije je primio određeni broj novih radnika kako bi podigao nivo proizvodnje svog trenutno ključnog automobila - Modela 3.\nU poslednjem mejlu koji je upućen svim zaposlenim navodi se da je kompanija prinuđena da smanji broj radnika a da istovremeno dodatno poveća proizvodnju Modela 3 u narednim mesecima, uz sva neophodna inženjerska unapređenja ovog vozila.\nUz lansiranje davno obećane, najjeftinije verzije od 35.000 dolara, to je prema rečima ljudi koji rukovode Teslom kljiučni uslov za održivu budućnost ove kompanije.\nAmerički proizvođač navodi kako je neophodno da Model 3 sa srednjom autonomijom u vožnji do maja stigne na sva svetska tržišta na kojima je Tesla prisutan.\nU mejlu upućenom radnicima, čelnici kompanije otkrivaju i da su svesni nadolazeće konkurencije u vidu ofanzive električnih automobila koju najavljuju proizvođači kao što su Volkswagen, Mercedes i BMW.


Kandidati za posao taje svoju nacionalnu pripadnost\n8. septembar/rujan, 2010.\nPopunjavanje prijave za posao - ilustrativna fotografija: Midhat Poturović\nCrnogorsko Ministarstvo za ljudska i manjinska prava prikupiće do kraja godine podatke o zastupljenosti manjina u državnim organima i na osnovu rezultata eventualno preduzeti mjere kako bi se izbjegla diskriminacija po toj osnovi.\nKako je saopštila direktorka Uprave za kadrove Svetlana Vuković na posljednjem oglasu za rad u 57 državnih organa od 1476 kandidata 1051 nije se izjasnilo o nacionalnoj pripadnosti.\nMilan Radović iz Akcije mladih za ljudska prava, nevladine organizacije koja se istraživala politiku zapošljavanja udržavnim službama, ističe kako to prije svega govori o strahu građana da se izjašnjavaju o nacionalnoj pripadnosti.\n"Upravo zbog toga što postoji taj politički trend građenja, da kažem nacije i ostalog i onda u strahu da ne budu u suprotnosti sa tim, po mom mišljenju većina građana ne želi da se izjasni i da se identitetski definiše. Smatram da ovakve stvari što prije moramo da riješimo kako bismo se bavili nekim važnim egzistencijalnim pitanjima i problemima", ocjenjuje Radović.\nDovoljno govori o stepenu osnovnih sloboda u Crnoj Gori i o strahovitom pritisku koji vlada u svim državnim institucijama, ali i o tragikomičnom stanju u kojem se nalazi građanska hrabrost u Crnoj Gori, smatra Jovan Vučurović.\nKritika o neadekvatnoj nacionalnoj zastupljenosti u javnim službama, državnim i lokalnim organima posebno je stizala iz redova pro srpskih partija u Crnoj Gori.\nJovan Vučurović iz Nove Srpske Demokratije podatak koji je saopštila Uprava za kadrove, da većina onih koji udržavnim organima traži posao taji svoju nacionalnu pripadnost, tumači kao potvrdu njihovih stavova.\n"Dovoljno govori o stepenu osnovnih sloboda u Crnoj Gori i o strahovitom pritisku koji vlada u svim državnim institucijama, ali i o tragikomičnom stanju u kojem se nalazi građanska hrabrost u Crnoj Gori. Ovo je, takođe i primjer do čega je dovela višegodišnaj ekstremna politika vladajućih struktura, a ovi podaci, prije svega treba da zabrinu nacionalne manjine u Crnoj Gori, koje godinama bez rezerve pružaju apsolutnu podršku režimu", kazao je Vučurović.\nMinistarstvo za ljudska i manjinska prava, kako je najavilo, upravo u namjeri da poboljša situaciju u toj sferi pokrenulo je projekat utvrđivanja nacionalne strukture zaposlenih u državnim organima.\nSam ministar Ferhat Dinoša ohrabrivao je one koje traže posao udržavnim strukturama da se nacionalno izjasne jer će im to, kako je rekao, biti prednost, a ne hendikep.\nNa pitanje koliko je izbjegavanje izjašnjavanja o nacionalnoj pripadnosti loš signal, pomoćnik ministra Sabahudin Delić odgovara:\n"Pa, ja mislim da je to loš signal, a zbog toga smo i krenuli sa kampanjom upoznavanja svih ljudi koji trenutno rade u državnoj administraciji i onih koji se po prvi put javljaju na konkurs da stimulišemo te ljude, da ih ohrabrimo i da im jednostavno skrenemo pažnju da tu nema ništa strašno i bojazni s obzirom na zakonske i ustavne garancije o srazmjernoj zastupljenosti manjina, mi želimo da tu nacionalnu izbalansiranost u državnoj administraciji dovedemo na neki poželjni nivo."\nNajava da će nekome nacionalna pripadnost biti prednost prilikom zapošljavanja u državnoj upravi je loša vijest za građansku Crnu Goru, jer se time ohrabruje prebrojavanje nacionalnih krvnih zrnaca kandidata za veoma odgovorne i zahtjevne poslove, ocenjuje Daliborka Uljarević.\nRadović je pak skeptičan da će vladina akcija uroditi plodom.\n"Mi smo više mišljenja da ministarstvo treba da se bavi konkretnim aktivnostima i mjerama kako bi se trenutna situacija popravila, odnosno da pokrene set mjera o proporcijonalnoj zastupljenosti svih etničkih zajednica u državnim organima i institucijama", smatra Radović.\nDaliborka Uljarević iz Centra za građansko obrazovanje istovremeno smatra kako je podsticanje građana od ministarstva za manjine da se nacionalno izjašnjavaju kada konkurišu za rad u državnom sektoru u suprotnosti sa konceptom građanske države.\n"Najava da će nekome nacionalna pripadnost biti prednost prilikom zapošljavanja u državnoj upravi je loša vijest za građansku Crnu Goru, jer se time ohrabruje prebrojavanje nacionalnih krvnih zrnaca kandidata za veoma odgovorne i zahtjevne poslove umjesto da se cijene njihovi ljudski i profesionalni kapaciteti. Ovo je nastavak politike koju vode upravo oni koji su na rukovodeća mjesta stigli upravo zahvaljujući nacionalnoj pripadnosti i partijskim trgovinama, a ne zato što su stručni i koji u kontinuitetu pokazuju diskriminatorski odnos prema različitostima i nepoznavanje principa na kojima se zasniva građanska država," kaže Uljarević.\nPančić: Režim od čelika, vlast od kartona\nNacionalne zastave za svadbe


Agencija za privredne registre (APR) do sada je pokrenula postupke prinudne likvidacije za 23 hiljade privrednih društava koja dve godine zaredom nisu podnela po zakonu obavezne godišnje finansijske izveštaje, a protiv 6-7 hiljada biće pokrenuti postupci za privredni prestup za nepodnošenje izveštaja za 2016. godinu, rečeno je danas u APR.\nZakonsku obavezu dostavljanja godišnjih izveštaja APR-u nije ispunilo više od 51 hiljade pravnih lica a od toga 41 hiljadu su privredna društva, rekla je Ružica Stamenković registrator Registra finansijskih izveštaja u APR i dodala da je 20 hiljada pravnih lica od čega osam hiljada privrednih društava koje izveštaj nisu dostavila pet godina.\nAPR prijave za privredni prestup podnose "do besvesti" kaže ona a ako je prijavljeni subjekt nerazvrstan sudovi najčešće oslobađaju od odgovornosti pod parolom male društvene štetnosti dok one koji su imali promet a nisu podneli izveštaj kažnjavaju.\nPostupak prinudne likvidacije privrednih subjekata koji dve godine uzastopno nisu podnele izveštaj APR-u vodi se za njih 23 hiljade, a u APR-u kažu da je ove godine podneto i desetak hiljada prijava protiv neodgovornih kao i da će do kraja godine biti podneto još 6-7 hiljada prijava nadležnim sudovima za privredne prestupe iz 2016. godine.\nU APR očekuju da će i uz postupak prinudne likvidacije do statusa u kome sva privredna društva uredno podnose godišnje finansijske izveštaje doći za dve godine.\nPočele isplate većih zarada u javnom sektoru, plate veće od 8 do 15 odsto\nVlada FBiH utvrdila prijedlog novog zakona o visini zatezne kamate\nDržavi za porez najviše duguje Marko Mišković: Među prvih deset top dužnika i biznismen Dragan Đurić


EXIT tim sa rekordnih osam nominacija dočekuje Evropske festivalske nagrade! | Adria Daily\nEXIT tim sa rekordnih osam nominacija dočekuje Evropske festivalske nagrade!\nEXIT, aktuelni nosilac titule Najboljeg velikog evropskog festivala, u 2018. godini pokrenuo je svoj dosad najveći festivalski poduhvat, pod nazivom EXIT Freedom, od pet festivala u pet različitih država koji su zajedno okupili preko 330.000 ljudi! Izašla je i lista nominovanih za ovogodišnje Evropske festivalske nagrade (EFA), a Exitovi festivali u zbiru imaju rekordnih osam nominacija. Vrtoglav broj nominacija utoliko je značajniji jer su u konkurenciji svi festivali osim samog Exita, dvostrukog osvajača najprestižnije festivalske nagrade, koji po propozicijama takmičenja ove godine mora da pauzira i pruži šansu drugim festivalima da osvoje šampionsku titulu! Izuzetno veliki broj nominacija daje veliku šansu da se neki od festivala u organizaciji Exita i ove godine nađe na tronu Evrope, što je već jednom uspelo Sea Dance festivalu koji je 2014. godine proglašen za najbolji evropski festival do 40.000 posetilaca.\nPored tri nominacije za novog člana Exitove festivalske porodice, Festival 84, za najbolji festival do 10.000 posetilaca, najbolji novi i najbolji festival na zatvorenom prostoru, u trci za nagradu “Najbolji festival do 40.000 posetilaca dnevno” učestvuju čak tri festivala u organizaciji EXIT tima, istarski Sea Star festival, budvanski Sea Dance, rumunski Revolution, ali i gruzijski Echowaves powered by EXIT, a koji je takođe u konkurenciji sa Festivalom 84 za najbolji novi festival. EXIT će na EFA dodeli da učestvuje i u najmanje dve specijalne kategorije, za koje ne glasa festivalska publika, “Take a Stand” za društveni aktivizam, te “Brand Activation Award”, za najbolju korporativnu aktivaciju na festivalu. Interesantno je i da su pank zvezde Idles, koji su osvojili ovogodišnju publiku EXIT festivala, ali i publiku širom sveta, nominovani za najbolje nove izvođače na evropskoj festivalskoj sceni u 2018. godini!\nGlasanje za Evropske festivalske nagrade počelo je u četvrtak i trajaće do 30. novembra. Glasa se putem ovog linka izborom za Sea Star, Sea Dance, Revolution ili Echowaves u kategoriji “Best Medium-Sized Festival”, te za Festival 84 u “Best New Festival”, “Best Small Festival” i “Best Indoor Festival” kategoriji.\nUz glasove stručnog žirija, koji čine istaknuti pojedinci u muzičkoj industriji, glasovi publike širom sveta odlučiće o finalnom poretku ovogodišnjih kandidata. Pobednici će biti proglašeni na ceremoniji dodele nagrada na otvaranju festivala Eurosonic Noorderslag u Groningenu u Holandiji 16. januara 2019.\nZemlja Gruva slavi 10. rođendan\nSADE objavila novu pesmu i lyric video spot “THE BIG UNKNOWN”


Zamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković danas je, 13. novembra 2020. godine, primila u oproštajne posjete ambasadora Ruske Federacije Petra Ivancova i ambasadora Japana Hideyuki Sakamota.\nNa odvojenim sastancima, ministrica Turković se ambasadorima zahvalila za svu podršku koje su Japan i Rusija u proteklom periodu pružili našoj zemlji, posebno kada je u pitanju borba protiv pandemije COVID-19. Također, ministrica se zahvalila ambasadorima Ivancovu i Sakamotu na doprinosu u jačanju i unapređenju odnosa sa našom državom u proteklom periodu.\nMinistrica Turković primila u oproštajnu posjetu komandanta NATO štaba u Bosni i Hercegovini Williama J. Edwardsa\nZamjenik ministrice vanjskih poslova BiH mr. sc. Josip Brkić održao predavanje u sklopu naprednog modula škole „Ekonomska diplomacija“\nMinistrica Turković učestvovala na TRT World Forumu\nMinistrica Turković učestvovala na online sastanku ministara vanjskih i evropskih poslova\nMinistrica Turković u Niameyu razgovarala sa turskim kolegom Cavusogluom


“MADAM BATERFLAJ” CEO VEK U BEOGRADU - Japanorama\n“MADAM BATERFLAJ” CEO VEK U BEOGRADU\n12/11/2020 12/11/2020 / KULTURA\n– Beogradska izložba – veza sa Japanom\nU Muzeju pozorišne umrtnosti Srbije u Beogradu u toku je izložba “Madam Baterflaj – jedan vek u Beogradu”, povodom 100 godina od osnivanja Opere Narodnog pozorišta u našem glavnom gradu. Izložba može da se vidi i na internet: https://mpus..org.rs .\nNarodno pozorište u Beogradu osnovano je 1868. godine, ali odmah nije imalo operu, mada su muzička izvođenja bila deo mnogih popularnih predstava. Prvo opersko izvođenje bila je premijera Verdijevog “Trubadura” 14.aprila 1913, a, kada je posle dolaska mnogobrojnih ruskih umetnika u Beograd, posle Oktobarske revolucije, formiran stalni operski ansambl, 11. februara 1920. izvedena je premijera opera “Madam Baterflaj”. Premijera je bila priređena u privremenoj sali u “Manježu”, dirigovao je Stanislav Binički, a scenografiju je napravio i postavio slikar Jovan Bijelić. Opera je u kontinuitetu izvođena do Drugog svetskog rata, čak 130 puta, a od 1944. do danas neprekidno je na repertoaru Narodnog pozorišta.\n“Madam Baterflaj” je opera italijanskog kompozitora Đakoma Pučinija, čiji libreto je napisan na osnovu istoimene kratke price Džona Lutera Longa, koji je, opet, bio posredno insipirisan poluautobiografskim romanom francuskog pisca Pjera Lotija “Gospođa Hrizantema”. Opera, prvo u dva, a kasnije u tri čina, prvi put je izvedena 17. februara 1904. u čuvenoj operskoj dvorani “Skala” u Milanu.\nKad se pojavila, postala je veoma popularna, delom zbog toga što obrađuje japansku temu u vreme kada je Japan još bio zagonetna i nepoznata zemlja. Često je na plakatima za operu stajalo i “tragedija jedne Japanke”, jer je tema nesrećna ljubav Japanke prema strancu. Na rang listama popularnih opera, kažu neki izvori, nalazi se na 6. mestu ( na 3. i 5. mestu su takođe Pučinijeve opere “Boemi” i Toska” ).\nRadnja počinje u japanskom gradu Nagasakiju, luci u koju stiže mnogo stranih brodova, i gde američki pomorski oficir Pinkerton iznajmljuje kuću sa pogledom na luku, a uz nju uzima i petnaestogodišnju devojku Ćo Ćo san ( ćoćo znači leptir, na japanskom ) kojom treba da se venča. Venčanje je, ustvari, samo varka za naivnu devojku, jer Pinkerton namerava da je napusti čim dođe vreme za povratak u SAD, gde će se, naravno, oženiti Amerikankom.\nPosle venčanja Pinkerton ubrzo isplovljava, a Ćo Ćo san, rodivši mu sina, čeka ga pune tri godine, odbijajući nagovore služavke Suzuki i provodadžije Goroa, da se opet uda. Pinkerton stiže, ali sa sobom dovodi Amerikanku Kejt, kojom se oženio, a pre nego što Pinkerton uđe u prelepo ukrašenu kuću, Ćo Ćo san se oprašta od sina i ubija se mačem ( harakiri). Pinkerton pokušava da stigne na vreme da je spreči, ali stiže kasno.\nNa ilustracijama su, između ostalog, prvi poster za premijeru „Madam Baterflaj“ u Milanu 1904, kao i prva Ćo Ćo san, takođe u Milanu , Solomiya Krushelnztska, Ukrajinka, jedan od najčuvenijih soprana prve polovine 20. veka.


Stočna hrana teška 20 miliona - Stočarstvo\nObezbeđeni proizvodni kapaciteti od oko 350.000 tona kvalitetne stočne hrane i to investiranjem u postojeću fabriku u Šapcu i kupovinom još dva proizvodna pogona\nHolandska kompanija “Royal De Heus Group planira investiranje u proizvodnju stočne hrane u Srbiji i to u dve faze.\nPredstavnici Vlade Srbije i Privredne komore Srbije razgovarali su sa čelnicima holandske kompanije "Royal De Heus Group" o realizaciji njihove investicije u Srbiji u oblasti poljoprivrede, odnosno stočarstva i proizvodnje hrane.\nPlan je da zahvaljujući toj investiciji koju planiraju u fazama, bude zaposleno ukupno 250 ljudi i obezbeđeni proizvodni kapaciteti od oko 350.000 tona kvalitetne stočne hrane i to jednim delom investiranjem u postojeću fabriku u Šapcu, a drugim kupovinom još dva proizvodna pogona, rečeno je na sastanku u Ministarstvu privrede.\nUkupna vrednost investicije u prozivodne kapacitete bila bi 20 miliona evra.\nVlasnik i generalni direktor kompanije Koen De Heus rekao je da je tema sastanka sa predstavnicima resornih ministarstva, PKS i NALED-a bila njihova skorašnja investicija i to kako vide dalji razvoj investicja u oblasti poljoprivrede, odnosno stočarstva u Srbiji.\n"Do sada smo imali veoma dobru saradnju sa srpskom vladom i ona ima važnu ulogu, ali i Privredna komora Srbije koja može da u budućnosti poveže ivestitore u sektoru poljoprivrede kako bi zajedno naparavili dobar lanac u kome će se stvarati dodate vrednosti i različiti proizvodi poput mleka, mesa, jaja proizvodili efikasno i što će omogućiti sektoru poljoprivrede da raste", rekao je Heus Tanjugu nakon sastanka.\nMinistar finansija Dušan Vujović rekao je da je investicija te kompanije predviđena u dve faze, u kojima će zaposliti ukupno 250 ljudi i obezbediti oko 350.000 tona kvalitetne stočne hrane.\n"Oni imaju 100 godina tradicije u jednoj od zemalja koja je najkonkurentnija u oblasti stočarstva i proizvodnje stočne hrane kod nas i očekujemo da će nam pomoći da podignemo kvalitet stočne hrane i kod nas", rekao je Vujović.\nCilj je, kako je kazao, da se dobije proizvodnja koja će biti minimalno zasnovana na upotrebi hemikalija i antibiotika i svih ostalih materija kako bismo imali zdravu stočnu hranu, a posle toga i kvalitetno meso, rekao je Vujović. On ističe da je reč o porodičnom biznisu i da je to osnova uspeha kompanije iz Holandije godinama - nude ne samo proizvodnju kvalitetne hrane, mesa, mleka i jaja, već i ceo model povezivanja sa farmerima.\n"Taj njihov model može da nam posluži da unapredimo način planiranja strategije u poljoprivredi i način angažovanja svih srednjih i velikih farmera u tom sistemu i da unapredimo ceo način podsticaja u poljoprivredi", rekao je Vujović.\nOn je kazao da će holandska kompanija u ovoj fazi računati na investicione podsticaje, a posle toga se računa na to da će doprineti da se unapredi način podsticaja poljoprivrede uopšte i da budu usmereni na povećanje vrednosti proizvodnje, povećanje kvaliteta hrane i izvoza.\nPrva faza je već počela sa realizacijom, a očekuje se da će na istoj lokaciji realizovati i drugu fazu. Cilj je da "pokrivaju" 150 kilometara u krugu od mesta gde se nalazi proizvodnja stočne hrane, a razmišljaju da naprave još jednu ili dve lokacije u Srbiji u narednoj fazi, kaže ministar.\nPolovinom prošle godine, Royal De Heus Group postala je 100 odsto vlasnik kompanije "Proteinka" iz Šapca, a do danas su uložili 7,5 miliona evra i zapošlili oko 100 ljudi. Kompanija želi da dugoročno doprinese razvoju sektora poljoprivrede i stočarstva u Srbiji kroz investicije u prozivodne kapacitete, ljude i svoje klijente kroz transfer znanja, rečeno je na sastanku.\nCilj je da to dugoročno rezultira većoj efikasnosti stočarske proizvodnje u Srbiji u skladu sa evropskim standardima. Na sastanku su učestvovali i ministar privrede Željko Sertić, predsednik PKS Marko Čadež, kao i predstavnici NALED-a.\nSub 23 April, 2016 21:09\nTagovi: royal de heus group kompanije srbiji ministar hrane izvoza evra poljoprivrede stočarstvo


Vaučeri za dijasporu za stomatološke usluge u Srbiji i BiH › Made-in-Germany.rs\nU cilju promocije oralne higijene, preventive i oralnog zdravlja, platforma „Tourist Medical“, koja posluje u okviru „Sharebico grupe“, dodeljuje vaučere u vrednosti do 100 eura za stomatološke usluge u Srbiji i Bosni i Hercegovini.\nVaučeri su namenjeni i za dijasporu, ali i za loklano stanovništvo. Minimalna vrednost jednog vaučera iznosi 2.000, a maksimalna 12.000 dinara, zavisno od tipa intervencije. Pored vaučera, svi koji se prijave moći će da dobiju i besplatne preglede i savete od strane najbolje ocenjenih stomatologa u Srbiji i regionu.\nPrimera radi, i sa vaučerom od 2.000 dinara često se može besplatno obaviti manja intervencija, plombiranje ili vađenje zuba, bez ikakvih obaveza za dodatnim radovima, a može se iskoristiti i maksimalna vrednost vaučera u slučaju veće intervencije. Potrebno je samo uneti u prijavu kontakt podatke (Viber ili WhatsApp broj), i idealnu lokaciju ordinacije, na osnovu čega se korisniku dodeljuje vaučer za najbolje ocenjene ordinacije u blizini navedene lokacije u Srbiji, BiH i regionu.\nInače, ranije su već bili dodeljivani vaučeri do 5.000 dinara, međutim za one najveće intervencije koje uključuju implantate, protetiku, Hollywood Smile, sada se dodeljuju vaučeri od 12.000 dinara. Iz Sharebico grupe mole korisnike vaučera da nakon pregleda i intervencije ocene stomatologa kod koga su bili, kako bi najbolje ocenjeni lekari još više došli do izražaja.


Konstitutivna sednica nove Vlade Crne Gore održana u Podgorici\nNova crnogorska Vlada saopštila je da će održati kontinuitet u ostvarivanju strasteških interesa Crne Gore na putu prema evropskim i evroatlantskim integracijama.\nKontinuitet u ostvarivanju strateških interesa Crne Gore na putu prema evropskim i evroatlantskim integracijama najavljen je na današnjoj konstitutivnoj sjednici Vlade, prvoj od obnavljanja nezavisnosti Crne Gore, kojom je predsjeavao premijer Željko Šturanović. Naglašeno je da će Vlada održati kontinuitet u unapređenju sigurnosti i kvaliteta života svih građana.\n"Realizaciji ovih ciljeva Vlada će pristupiti sa maksimalnom odgovornošću i predanošću, očekujući podršku svih društvenih činilaca na ovom važnom poslu", kaže se u saopštenju.\nRaspravljajući o metodama budućeg rada, Vlada je zadužila nadležne resore da u najkraćem roku, u skladu sa novom organizacijom i podjelom poslova, pripreme sva neophodna akta za ispunjavanje normativnih uslova za efikasan i kvalitetan rad.\nNa sjednici je formirana Komisija za kadrovska i administrativna pitanja, koja je zadužena da pripremi predloge za osnivanje ostalih radnih tijela, čime bi bili stvoreni uslovi za raspravu i odlučivanje o predmetima iz nadležnosti Vlade.\nVlada ima 17 članova, četiri manje nego dosadašnja, dok je šest osoba prvi put u izvršnoj vlasti. DPS je saopštila da će na sastanku Političkog komiteta Parlamentarne Skupštine Savjeta Evrope u Parizu učestvovati njen poslanik Predrag Bošković.\nPolitički komitet Parlamentarne Skupštine Savjeta Evrope sjutra će raspravljati o pristupanju Crne Gore toj međunarodnoj organizaciji, a potpredsjednik Parlamentarne Skupštine SE i izvjestilac u Crnoj Gori Žan Šarl Gardeto predstaviće izvještaj poslije njegove posljednje posjete o pristupanju Crne Gore SE.


Šef Kancelarije MMF u Srbiji posetio Komisiju « Komisija za zaštitu konkurencije\nŠef Kancelarije MMF u Srbiji posetio Komisiju\nPredsednik Komisije za zaštitu konkurencije dr Miloje Obradović primio je šefa Kancelarije Međunarodnog monetarnog fonda u Srbiji Sebastijana Sosu (Sebastian Sosa).\nDr Obradović je gosta upoznao sa dosadašnjim aktivnostima, kao i planovima Komisije, a koje za cilj imaju unapređenje politike zaštite konkurencije u našoj zemlji. Tokom razgovora je zaključeno da obe institucije imaju važnu ulogu u unapređenju konkurentnosti naše zemlje i procesu restruktuiranja državnih i javnih preduzeća, posebno imajući u vidu postupke koje Komisija vodila protiv njih u cilju uspostavljanja efikasne konkurencije u sektorima u kojima posluju.\nU okviru ovih tema, posebno je naglašena odgovornost javnih preduzeća u kontekstu prirodnih i zakonskih monopola koje imaju, a šef Kancelarije MMF-a ponudio je pomoć i saradnju Komisiji u tim domenima.\nPosebno je razmatran odnos Komisije sa sektorskim regulatorima kao i interes da se sarađuje sa svim nadležnim organima i institucijama, a u cilju unapređenja privrednog ambijenta u Srbiji.\nSastanku su prisustvovali i Marko Paunović, ekonomista u Kancelariji MMF-a u Srbiji, Marko Obradović, član Saveta Komisije za zaštitu konkurencije, kao i Nina Vasić, samostalni savetnik u Sektoru za domaću i međunarodnu saradnju Komisije


Čak 16 partija biće u novoj Vladi Srbije\nU novom sazivu Skupštine Srbije, koji treba da bude konstituisan najkasnije do 8. juna, naći će se predstavnici više od 40 političkih stranaka i grupa građana, okupljenih u deset izbornih lista. Prema poslednjim podacima Ministarstva za državnu upravu, u Srbiji je registrovano 88 političkih partija.\nNa izborima 6. maja, ispod cenzusa je završilo osam stranaka i koalicija, a novu vladajuću većinu, ukoliko je formiraju na primer koalicije oko DS i SPS plus Preokret ili URS, činiće 16 političkih partija. Ako je formiraju koalicije oko naprednjaka i socijalista, sa recimo DSS, u vlasti će sedeti takođe 16 partija i grupa građana (kojih ima u savezu sa SNS). To je mnogo i opet ćemo imati heterogen parlament, ali ipak manje nego u skupštinskom sazivu za period 2008-2012, gde je za većinu od 126 poslanika bilo potrebno okupljanje više od 20 stranaka.\nLista „Pokrenimo Srbiju - Tomislav Nikolić“ okuplja 12 stranaka i grupa građana; na listi „Izbor za bolji život - Boris Tadić“ nalaze se predstavnici pet stranaka; u URS je osam partija i više od trideset grupa građana (ali one su uglavnom na lokalnim izborima); Preokret okuplja osam članica; u savezu sa SPS su još dve partije; na listi „Sve zajedno“ je pet manjinskih stranaka. Samostalno u državni parlament ulaze samo Demokratska stranka Srbije, Savez vojvođanskih Mađara, Stranka demokratske akcije Sandžaka i Nijedan od ponuđenih odgovora.\nPrema najnovijim podacima Republičke izborne komisije, najviše poslaničkih mandata imaće „Pokrenimo Srbiju“ (SNS) - 73, „Izbor za bolji život“ (DS) - 67 i SPS-PUPS-JS sa 44 poslanika. Slede DSS sa 21 i Preokret sa 20 mandata, a 16 će ih imati URS.\nDirektor CeSID-a Marko Blagojević je kazao da je nepravilnosti prilikom glasanja 6. maja bilo, ali da one ne dovode u pitanje ukupnu regularnost izbora, niti rezultati s biračkih mesta na kojima će postupak eventualno biti ponovljen, kao i oni s Kosova, mogu uticati na konačni ishod.\nPosmatrači đurđevdanskih izbora iz OEBS-a i Parlamentarne skupštine Saveta Evrope ocenili su da je u Srbiji iskazan napredak ka izgradnji pune demokratije, ali da izborni proces i funkcionisanje medija još nisu dovoljno transparentni.\nNa zajedničkoj konferenciji za novinare, specijalni koordinator posmatrača OEBS-a Mateo Mekači ocenio je da su izbori prošli u mirnoj atmosferi i da su svi učesnici izbora izrazili uverenje u regularnost procesa i prihvatili rezultate. „Veliki broj konkurenta na izborima omogućio je široku ponudu biračima, a mediji su izveštavali o razičitim kandidatima i dozvolili biračima da se opredele“, kazao je Mekači.\nŠef delegacije PS SE Žan Šarl Gardeto poručio je da su parlamentarni i predsednički izbori „dostigli većinu standarda Saveta Evrope“, ističući da su građani Srbije slobodno izrazili svoju volji birajući između velikog broja kandidata. Međutim, kako je upozorio, medijsko izveštavanje moglo je da bude objektivnije. „To je posebno važno u pogledu vlasništva medija i pristrasnosti vladajućim elitama“, rekao je Gardeto.\nKarin Jonker iz OEBS-a takođe je ocenila da u Srbiji dalje postoji problem s transparentnošću u radu i medija i institucija koje su uključene u izborni proces. Upravni sud i Republička radiodifuzna agencija žalbe i prigovore su razmatrali na sednicama zatvorenim za javnost, a mediji „nisu u dovoljnoj meri pružili građanima anailitički i kritički osvrt na ponudu stranaka u kampanji“.\nČetiri miliona evra za drugi krug\nPredlagači predsedničkih kandidata Borisa Tadića i Tomislava Nikolića podeliće oko 445 miliona dinara za troškove kampanje za drugi krug izbora. Prema Zakonu o finansiranju političkih aktivnosti, učesnici prvog kruga predsedničkih izbora dobili su iz budžeta po oko 37 miliona dinara. Kandidati su tu sumu morali da garantuju jemstvom (sredstva na računu, nekretnine...) koje će im biti vraćeno ako osvoje najmanje jedan odsto važećih glasova. U suprotnom, ili će morati da vrate 37 miliona ili će im biti uzeto položeno jemstvo.\nURS zadovoljan lokalnim nivoom\nBeograd - Prema rezultatima CeSID-a, Ujedinjeni regioni Srbije osvojili su 6,1 odsto glasova, odnosno 16 mandata u budućem sazivu parlamenta. Međutim, iz URS-a poručuju da su “prilično zadovoljni” postignutim rezultatima na loklanom nivou, jer, kako objašnjavaju, to znači da će u nekoliko većih gradova “gotovo izvesno” formirati vlast. “Neki od tih gradova su Kragujevac, Zaječar, Loznica, Pirot, Knjaževac i Trstenik. Na primer, u mestu Toljevcu je naš predstavnik osvojio apsolutnu većinu, čak 70 odsto”, navode iz URS-a za Danas. J. D.\nRaspodela mandata u novom sazivu Skupštine\nPokrenimo Srbiju - Tomislav Nikolić 73\nIzbor za bolji život - Boris Tadić 67\nIvica Dačić - SPS-PUPS-JS 44\nDSS - Vojislav Koštunica 21\nČedomir Jovanović - Preokret 20\nURS - Mlađan Dinkić 16\nSVM - Ištvan Pastor 5\n„Sve zajedno“ 1\nNijedan od ponuđenih odgovora 1\nPreliminarni rezultati predsedničkih izbora prema RIK-u\nBoris Tadić 25,3 %\nTomislav Nikolić 24,9 %\nIvica Dačić 14,2 %\nVojislav Koštunica 7,4 %\nZoran Stanković 6,6 %\nČedomir Jovanović 5,1 %\nJadranka Šešelj 3,8 %\nVladan Glišić 2,8 %\nIštvan Pastor1,6 %\nZoran Dragišić 1,5 %\nMuamer Zukorlić 1,4 %\nDanica Grujičić 0,8 %


08. 12. 2010. - 8. decembar 2010.\nZapočet tvining projekat Uprava carina Srbije i Francuske. Ovim projektom biće usklađen sa evropskim standardima rad Sektora za kontrolu primene carinskih propisa u oblasti analize rizika, upravljanja rizikom i naknadnih kontrola. Ovaj tvining projekat je samo jedan deo sveobuhvatnog programa predpristupne pomoći (IPA) EU Upravi carina Srbije ukupne vrednosti od 8,9 miliona evra.\n25. 08. 2010. - 25. avgust 2010.\nU izveštaju Svetske banke, rezultati Uprave Carina u sprovođenju projekta trgovinskih i transportnih olakšica (TTFSE) ocenjeni kao najbolji u regionu. U izveštaju se kaže kako je srpska carina, koja je na prelazu između dva veka bila jedna od najkorumpiranijih i najmanje efikasnih carinskih službi u regionu, do 2009. godine dostigla nivo efikasnosti i integriteta koji je među najvišima na Balkanu.\n23. 03. 2010. - 23. mart 2010.\nUsvojen je novi Carinski zakon. Cilj Zakona je da pojednostavi i ubrza carinske postupke, naročito tranzitni postupak, skladištenje i izvoz. Tokom maja i juna 2010, Uprava carina (UC) organizovala je seriju predavanja u regionalnim privrednim komorama (Kragujevac, Niš, Kruševac, Užice, Valjevo, Subotica, Zrenjanin, Sremska Mitrovica) kako bi svi zainteresovani bili upoznati sa novinama koje novi Carinski zakon donosi. Predavanjima, koja su držali stručnjaci Uprave i […]\n22. 03. 2010. - Carinski zakon\nU prilogu možete da pronađete Carinski zakon (Sl. glasnik RS, br. 18/2010).\n30. 01. 2009. - 30 januar 2009.\nNakon što su na snagu stupile izmene Zakona o carinskim stopama, Srbija je započela jednostranu primenu prelaznog trgovinskog sporazuma sa EU. Primena ovog sporazuma nalaže postepeno smanjivanje i na kraju ukidanje carinskih stopa na uvoz skoro svih roba iz EU tokom narednih 6 godina. Prelazni trgovinski sporazum potpisan je zajedno sa Sporazumom o stabilizaciji i pridruživanju 29. aprila u Briselu, a ratifikovan je u Narodnoj […]\n29. 12. 2008. - 29. decembar 2008.\nNarodna skupština Republike Srbije je usvojila u celini Zakon o budžetu Republike Srbije za 2009. godinu. Predlogom budžeta za 2009. su predviđeni prihodi od 698,8 i rashodi od 748,8 milijardi dinara od čega je za državne aktere sektora bezbednosti (Vojska, Policija, BIA, VOA, VBA, Uprava carina, Sektor poreske policije i USPN) predviđeno 124,5 milijardi dinara.\n05. 11. 2008. - 5. novembar 2008.\nEvropska komisija je u Godišnjem izveštaju navela da je Srbija značajno napredovala u oblasti carina, u ispunjavanju zahteva Sporazuma o stabilizaciji i pridruživanju. U izveštaju se navodi da su u oblasti carina tokom protekle godine postignuta važna poboljšanja koja su u vezi sa usaglašavanjem domaćih propisa sa evropskim, sa reorganizacijom carinske službe koja je podrazumevala osnivanje novih organizacionih jedinica radi efikasnijeg rada, kao i sa […]


Iznenađenje na treningu Vojvodine u Beleku - Sportske.net\nIznenađenje na treningu Vojvodine u Beleku\nPredsednik FK Vojvodina Zoran Šćepanović i članovi Upravnog odbora Goran Antić i Nenad Rončević posetili su fudbalere u Beleku i pružili im podršku uoči nastavka tekuće sezone.\nBOMBA - Voša hoće Bajkovića!Lalatović: ''Prvo poluvreme model kako Vojvodina treba da igra''Vojvodina prokockala dva gola prednostiIvanić iskren prema Belorusima: ''Bio sam uz Partizan protiv BATE Borisova''Dirljiv oproštaj Mirka Ivanića: ''Vošo, ti ćeš za mene uvek biti najbolja na svetu!''\nTokom protekla tri dana, ekspedicija FK Vojvodina u Beleku brojnija je za još tri člana. Predsednik Zoran Šćepanović i članovi Upravnog odbora Goran Antić i Nenad Rončević doputovali su u Tursku, kako bi se lično uverili u radnu atmosferu koja vlada u ekipi i pružili podršku igračima uoči nastavka sezone.\nOni su stigli taman na ispraćaj Mirka Ivanića u beloruski BATE Borisov, a iskoristili su priliku i da prisustvuju treninzima crveno-belih, kao i utakmicama protiv Šahtjora i Zlate Moravce, gde su na delu mogli da se uvere u način rada trenera Nenada Lalatovića, kao i odnos prema obavezama koji imaju svi prvotimci, posebno oni koji su tek pristigli u Vošine redove.\nŠćepanović, Antić i Rončević danas se vraćaju u Novi Sad, dok će ekipa u Beleku ostati do utorka i do tada odigrati još dve prijateljske utakmice: sedmog februara protiv Dinama iz Tbilisija i osmog februara protiv Tobola iz Kazahstana.